POKRET ZA SLOBODU - Platforma Koordinacionog odbora radničkih organizacija u Srbiji\nPlatforma Koordinacionog odbora radničkih organizacija u Srbiji\nTokom serije razgovora ’’Biti radnik danas’’ u okviru Oktobarskog salona, koji su se odvijali u oktobru i novembru 2011, usvojena je sledeća:\nPrema zvaničnim podacima Agencije za privatizaciju, do sada je raskinuto čak 25% od ukupnog broja ugovora o privatizaciji, bilo od suda, ili od Agencije za privatizaciju. Sama ova činjenica ukazuje da su u privatizaciji u Srbiji napravljene velike greške, da su te greške sistemskog karaktera, a ne izolovani incidenti, i da se način na koji se sprovodi privatizacija mora radikalno preispitati. Vlast, međutim, ni u samim preduzećima u kojima je raskinut ugovor ne preduzima ništa kako bi se utvrdila odgovornost za kršenje zakona i nanošenje štete preduzeću. O preispitivanju pogrešne politike nema ni govora, već se nastavlja sa primenom modela koji se pokazao kao poguban po privredu i čitavo društvo.\nPrema iskustvu radnika i malih akcionara, centralizovanost je najdominantnije obeležje i centralni problem privatizacije u Srbiji. Ne samo da su svi, osim vrhova političke vlasti i finansijske oligarhije, isključeni iz odlučivanja u procesu privatizacije, već se ovaj proces sprovodi praktično bez ikakve javne kontrole, u isključivom interesu moćnih pojedinaca. Upravo iz ovog razloga, privreda Srbije je danas u kolapsu, a država je paralisana sistemskom korupcijom. Smatramo da se o izlasku iz ekonomske i političke krize ne može govoriti a da se prethodno ne sprovede decentralizacija odlučivanja o privredi i privatizaciji, a da je za sprovođenje decentralizacije neophodno uvažiti dosadašnja iskustva borbe radnika i malih akcionara u Srbiji protiv pljačke u privatizaciji, za opstanak njihovih preduzeća, imovine i radnih mesta.\n- Iskustvo naših borbi protiv kršenja zakona i ugovora u privatizaciji, pokazalo je da je lokalna javnost mnogo više zainteresovana, a lokalna vlast tim više osetljiva za probleme radnika i malih akcionara u privatizaciji. U lokalnoj sredini, predstavnici vlasti su bliži građanima i dostupniji demokratskoj kontroli, pa se u velikom broju slučajeva pokazalo da ih je lakše naterati da odlučuju u javnom interesu, a ne u interesu moćnika. Međutim, lokalna samouprava nema nikakav uticaj na odluke u procesu privatizacije, ili se njena uloga, kao i uloga radnika i malih akcionara, svodi na „pravo“ da daju neobavezujuće mišljenje. Da bi proces privatizacije ubuduće imao minimum demokratičnosti, neophodno je da se odgovornost za imovinu Republike Srbije u preostalim neprivatizovanim preduzećima oduzme od Agencije za privatizaciju i poveri lokalnim samoupravama, kao i da se gradovima i opštinama obezbede kapaciteti za izvršenje ovih nadležnosti, odnosno da im centralna vlast ne stvara prepreke, kako se ne bi desilo da lokalne samouprave umesto stvarnih ovlašćenja u privatizaciji zapravo dobiju samo gomilu problema sa kojima ne mogu da izađu na kraj.\n- Još uvek postoji veliki broj preduzeća u Srbiji koja nisu privatizovana, kao i onih u kojima su ugovori o privatizaciji raskinuti, a koja imaju perspektivu. Ukoliko se njihova privatizacija nastavi po dosadašnjem modelu, šanse za opstanak su im onoliko dobre koliko se poklope sa interesima prljavog novca, špekulanata, uvozničkog lobija, i sličnih struktura koje čine “ekonomsku elitu” u Srbiji. Drugim rečima, šanse su im gotovo nikakve ako se proces privatizacije ubuduće ne bude oslonio na interese onih koji od njih žive – radnika i malih akcionara. Da bi se sprečio nestanak onoga što je ostalo od privrede u Srbiji, neophodno je da se, tamo gde za to postoji interesovanje, a naročito u preduzećima gde je zahvaljujući borbi radnika i malih akcionara raskinut ugovor o privatizaciji sa nesavesnim vlasnicima, primeni model besplatne podele kontrolnog paketa akcija zaposlenima. Podsećamo javnost na pozitivno iskustvo “Jugoremedije”, gde su radnici i mali akcionari tri godine vodili upornu borbu protiv korupcije u privatizaciji. Sud je 2007. godine utvrdio da su u pravu i raskinuo ugovor o privatizaciji. Zahvaljujući činjenici da je “Jugoremedija” privatizovana po zakonu koji je zaposlenima i penzionerima omogućio većinsko vlasništvo, mali akcionari ove kompanije bili su u prilici da, nakon što su dokazali istinu, preuzmu kontrolu nad upravljanjem i sami otklone milionsku štetu koju su “Jugoremediji” naneli država i krupni kapital. “Jugoremedija” svedoči da je kontrola zaposlenih i penzionera nad preduzećem realna šansa da se ono izbori za opstanak.\n- “Kiparski novac” je jedan od najvećih generatora propadanja privrede u Srbiji. Ogromne količine novca sa off-shore računa iz „poreskih rajeva“ širom sveta i danas su pretežni deo sredstava koja se “investiraju” u privredu Srbije. Naravno, ne radi samo o novcu “bivšeg režima”, već se preko kiparskih računa sada pere i novac iz privatizacione pljačke (do javnosti je stigao slučaj “Beograd filma”, koji svakako nije izuzetak). Stroga kontrola porekla kapitala koji se investira u privredu u Srbiji je prvi neophodan korak da se preseče “zakon spojenih sudova” koji već dvadeset godina vlada našom zemljom – da nas najpre pokradu, ostave bez posla i imovine, a da zatim našim opljačkanim novcem “otvaraju nova radna mesta”. Naravno, drugi neophodan korak je sankcionisanje pljačke i obeštećenje opljačkanih. Tužbe i krivične prijave koje radnici i mali akcionari podnose zbog zloupotreba u procesu privatizacije se ili odbacuju, ili se po njima godinama ne postupa, ili se procesuiraju kad je prekasno da se spreči propadanje preduzeća. Na kršenju zakona ne može se stvarati vladavina prava. Zbog toga je neophodno utvrditi odgovornost za dvadesetogodišnju pljačku privrede u Srbiji, koja se najvećim delom odvijala kroz proces privatizacije. Šta se desilo u preduzećima u kojima je raskinut ugovor o privatizaciji? Da li je greška bila u kršenju zakona i ugovora, ili je greška u raskidu ugovora zbog kršenja zakona?\n- Pre više od pet meseci Evropska unija je naložila vlastima u Srbiji da preispitaju više od dvadeset slučajeva privatizacije u Srbiji u kojima postoje sumnje na korupciju. Među slučajevima koji su pobudili pažnju Brisela nalaze se i ona čiji su radnici i mali akcionari potpisnici ove platforme: “Jugoremedija”, “Šinvoz”, “Srbolek” i “Prosveta”. Pet meseci nakon naloga iz Brisela, situacija u našim preduzećima još je gora nego što je bila, a jedno od retkih preduzeća koje još uvek radi, zahvaljujući činjenici da upravu kontrolišu mali akcionari, je zrenjaninska “Jugoremedija”. Zbog toga se poslednjih meseci pojačavaju policijski pritisci i medijska hajka protiv uprave “Jugoremedije”. Pola godine nakon pisma Evropske unije, odnos vlasti prema „Jugoremediji“ samo je još gori nego što je bio, i očigledno ide u pravcu uništenja fabrike i uklanjanja dokaza o kršenju zakona i o katastrofalnim posledicama koje je ono imalo na privredu Srbije. Vlast koja je napravila katastrofalne greške srljajući u privatizaciju, sada želi da uništi one koji su uspeli da prekinu bezakonje i isprave tuđe greške. Koordinacioni odbor radničkih organizacija u Srbiji će tražiti podršku Evropske unije da se zaštiti ono što je postignuto u “Jugoremediji” i da se ovo pozitivno iskustvo primeni i u drugim preduzećima koja još uvek nisu nestala u dvadesetogodišnjoj pljački.\n- Urušavanje privrede u Srbiji dovelo je do potpune degradacije radničkih prava. Stalni radni odnos danas je privilegija, a pretežni deo radnika spada u najranjiviju grupu privremeno angažovanih. Ipak, naši zakonodavci u ovoj oblasti ignorišu stvaran život. Radnici koji nisu u stalnom radnom odnosu, u Srbiji se ne računaju prilikom utvrđivanja reprezentativnosti sindikalnih organizacija, što dovodi do toga da organizacija u koju su učlanjeni ne može da ih zaštiti. Drugim rečima, i oni privremeno angažovani radnici koji se usude da se učlane u sindikat, time samo ulaze u rizik da se zbog sindikalnog angažovanja zamere poslodavcu i ostanu bez posla. Zbog toga Koordinacioni odbor radničkih organizacija u Srbiji podržava inicijativu Sindikata novinara Srbije i zaposlenih u medijima da se propisi izmene tako da radnici koji nisu u stalnom radnom odnosu imaju jednako pravo na sindikalno predstavljanje.\n- Centralizacija procesa privatizacije u Srbiji predstavlja odjek ukupne centralizacije političkog života u Srbiji. Političke partije koje se poslednjih dvadeset godina smenjuju na vlasti, pretvorile su se u klike koje imaju potpuni monopol na političko delovanje i potpunu kontrolu nad institucijama. Uviđajući značaj decentralizacije političkog sistema, Koordinacioni odbor radničkih organizacija u Srbiji podržava inicijativu Stalne konferencije gradova i opština u Srbiji za izmenu izbornog zakona tako što će se odbornici u lokalnim parlamentima birati po većinskom sistemu. Realizacija ove inicijative bila bi prvi korak u razbijanju političkog monopola i partokratije u Srbiji.\nU Srbiji, decembra 2011,\nZa Koordinacioni odbor radničkih organizacija,\nUdruženje Ravnopravnost iz Zrenjanina\nUdruženje Solidarnost iz Subotice\nGrađansko-sindikalni front iz Vršca\nSindikat novinara Srbije i zaposlenih u medijima\nPredstavnici radnika iz pojedinačnih preduzeća


Rusija i Ukrajina postigle načelni sporazum o tranzitu gasa - Biznis i Finansije\nHome\tVestiEkonomija\tRusija i Ukrajina postigle načelni sporazum o tranzitu gasa\nby bifadmin 20. decembra 2019.\nRusija i Ukrajina su po svoj prilici postigle sporazum o tranzitu prirodnog gasa iz Rusije preko Ukrajine ka drugim zemljama Evrope. Dve strane su mesecima pregovarale jer sadašnji ugovor o tome ističe 31. decembra.\n“Postignut je načelni sporazum koji dve strane treba da razmotre u svojim glavnim gradovima” Moskvi i Kijevu, izjavio je predstavnik Evropske komisije Maroš Šefčovič u Berlinu posle trojnih pregovora Rusije, Ukrajine i Evropske unije (EU).\nZa sada se ne znaju detalji dogovora.\nRuski ministar energetike Aleksandar Novak ocenio je pregovore kao “veoma produktivne” i rekao da će “vrlo uskoro” biti konkretizovani.\nZbog višegodišnjeg gasnog konflikta Rusije i Ukrajine pre desetak godina, zemlje EU, zabrinute za snabdevanje gasom, stalno dopunjavaju rezerve da ne bi bilo nestašice u slučaju ponovnog prekida dopreme gasa.\nRuski predsednik Vladimir Putin izjavio je u četvrtak da veruje da će sporazum biti postignut: “Potrudićemo se da osiguramo da ukrajinska strana bude zadovoljna i da su naši evropski potrošači bezbedni”, rekao je on na svojoj godišnjoj konferenciji za novinare.\nRusko-ukrajinski odnosi su se znatno pogoršali od 2014. godine ruskim pripajanjem Krima i početkom oružanog sukoba na istoku Ukrajine. Ta zategnuta atmosfera uticala je i na pregovore ruskog “Gazproma” i ukrajinskog “Naftogaza”.\nUgovor koji uskoro ističe, potpisan je posle prethodne krize s gasom koja je oborila isporuke evropskim zemljama početkom 2010. godine.\nIako Evropa i dalje veoma zavisi od ruskog gasa koji čini 35 odsto njene potrošnje, sada je mnogo manje zavisna od tranzita preko Ukrajine koji je smanjen za 40 odsto u poslednjih petnaest godina, posle dva rusko-ukrajinska sukoba oko gasa (2006, 2009.).\nRusija i neke druge evropske zemlje na čelu s Nemačkom, izgradile su gasovode kojima se zaobilazi Ukrajina.\nU septembru 2011. godine počela je izgradnja “Severnog toka” kojim se, po dnu Baltičkog mora, spajaju ruska gasna polja s obalom Nemačke. Trebalo bi da bude otvoren početkom 2020. godine.\nRuski problemi s tranzitom gasa počeli su još pred kraj Sovjetskog Saveza, kada je Rusija koristila “ventil za gas” kao “oružje” protiv Kijeva, prekidajući mu snabdevanje u jesen ili zimu 1992, 1993, 1994. godine.\nPerspektive IT industrije: Zaokret će se desiti pre ili kasnije


Haker pokušao da ukrade Ronaldinju 800.000 evra\nPolicija u Barseloni optužila je jednog mladića koji je pokušao da putem interneta ukrade sa računa brazilskog fudbalera Ronaldinja 800.000 evra.\nKako javlja španski Sport, haker poznatiji pod imenom Ewerton CR uspeo je da uđe na i-mejl adresu Ronaldinjove majke Migeline De Asis. Na njenom i-mejlu je pronašao bankovni račun brazilskog fudbalera, nakon čega je probao da prebaci 800.000 evra na sopstveni račun u banci.\nZvezdu Milana je spasila njegova sestra koja je primetila da se na računu dešava nešto sumnjivo i blokirala je transakciju. Hakera sledeće nedelje čeka suđenje u Barseloni.\nVojvodina rešila da ne ćuti! Srpski fudbaler na UDARU REKETAŠA: Čvrsto stojimo iza Mladena!


ОВО ЈЕ ИСТИНА О АМЕРИЧКОМ СНУ – Прљаво је, гомила бескућника, само ратују и троше паре…\nOVO JE ISTINA O AMERIČKOM SNU – Prljavo je, gomila beskućnika, samo ratuju i troše pare…\nNedavno je na TikToku pokrenut trend od strane Amerikanaca koji su se preselili u Evropu radi studiranja ili života na tom području. Kako se uglavnom misli da je Amerika zemlja obećana, san snova itd.. mnogi od njih su izdrazili svoje lično mišljenje o situaciji u toj državi, koja je po njima veoma loša.\nTikTokeri uglavnom imaju trendove gde plešu uz neku muziku ili pričaju o nekim događajima u svom životu, no ovaj trend počinje sa pitanjem: Ako si Amerikanac koji živi u inostranstvu, reci mi zašto se ne bi vratio u tu zemlju?\nDoslovno su svi koji žive u Nemačkoj, Italiji ili nekim drugim zemljama počeli da se oglašavaju o svojim razlozima zbog kojih ne žele više nikad da se vrate u Ameriku.\nPa je između ostalog, jedan TikToker ovaj trend dodatno upotpunio, tako što je izneo svoj ugao gledanja na zemlju iz koje potiče.\n„Zdravo svima, zašto bih želeo da se vratim u zemlju u kojoj je zabranjeno javno otvoriti pivo, a legalno nositi pištolj sa sobom“, počeo je on svoj video.\n„Zašto bih želeo da se vratim u zemlju koja čini samo 4,5% populacije na Zemlji, a proizvodi 17% otpada planete i koristi 24% svetske energije?“\n„Ljudi među kojima je i moja porodica koriste plastične tanjire za Dan zahvalnosti“, napomenuo je sa autentičnim izrazom lica.\nIzjasnio se i da je Amerika država koja ima znanje, moć i resurse da se bori protiv globalnog zagrevanja, ali da ima političare koji donose sneg u Senat da bi dokazali da je globalno zagrevanje lažno.\n„Postoje jedino dve političke partije koje mrze jedna drugu, iako obe u većini slučajeva predstavljaju bogate bele ljude“, rekao je on.\nKaže i da je to država koja ima između 30 i 40 procenata hrane koja je bačena, dok 38 miliona amerikanaca ina neizvesan obrok,podrazumevajući pod tim da nemaju uvek da jedu.\n„Država koja ima problem sa beskućnicima takođe ima 17 miliona praznih kuća“, napomenuo je.\n„Država koja više troši na vojsku nego sve ostale zajedno, tako da oni bukvalno raznose građanski novac u vazduh uništavajući tuđe kuće i živote širom sveta.“\nOsvrnuo se i na obrazovni sistem Amerike, govoreći ad ljudi da bi imali kvalitetnije obrazovanje ulaze u ozbljna dugovanja koja mogu da traju i više od decenije.\n„Takođe, 28 miliona ljudi nema zdravstveno osiguranje, jer je privatno i ne može da ga priušti“, nadovezao se on.\nJoš jedna Tiktokerka je postala viralna, upoređujući Nemački sistem rada i godišnjeg odmora sa američkim.\nJa sam i pomisljao da se vratim u Evropu, mada ovo nisu bili razlozi sto navode, ali je bila mala sansa, a sada, posle Korone, NIKAD. Pre cu ovde u gradjansi rat nego nazad.\nNemoraš ni da se vraćaš, Amerika tone u rat nevidjenih razmera a u Evropi će opet novi rat samo 2030 godine ima da bude haos...\nZato što su u Americi puno uspešniji u borbi sa koronom, jel' da?


Španija postaje novo žarište - TU magazin\nŠpanija postaje novo žarište\nZbog brzog porasta broja novih infekcija koronavirusom, Španija je postala novo područje visoke incidencije, što je i bilo očekivano\nNajnovija događanja su težak udarac za Španiju koju je ozbiljno pogodila pandemija koronavirusa, i koja će turističkoj industriji u toj zemlji izgleda ponovno naneti još teži udarac.\nBez obzira na činjenicu da eventualno uvođenje novih mera neće značajno uticati na vakcinisane turiste, bilo kakva promena uslova predstavlja prepreku turistima koji nisu vakcinisani, jer mnoge evropske zemlje uvode obavezne mere karantina za takve putnike po povratku sa odmora iz ove zemlje. To u praksi znači da su brojni turoperatori i turističke agencije počeli da beleže sve veći broj otkazivanja.\nUlazak Španije na područje visokog rizika od zaražavanja usred sezone odmora uništava planove za odmor brojnih putnika, a posebno mnogih porodica koje tradicionalno letuju u toj zemlji sa decom.\nIz udruženja turističkih agencija ističu da će turisti koji su trenutno u Španiji na odmoru biti obavešteni o bilo kakvim promenama, a ukoliko turisti žele privremeno da prekinu godišnji odmor, turoperatori će se pobrinuti za obezbede odgovarajuće uslove, bar je tako za putnike iz Evropske unije, iz zemalja kao što je Nemačka ili Austrija. Osim toga, organizatori 30putovanja nude besplatno otkazivanje ili ponovnu rezervaciju, ako se uvedu vanredne mere.\nPrethodni tekstHrvatski restorani među najboljima\nSledeći tekstEvropski turizam se oporavlja


Ištvan Pastor: građani znaju na koga su mogli da se oslone u rešavanju problema proteklih nedelja\nPredsednik SVM-a i Skupštine Vojvodine pozvao je građane da se prijave za 100 evra pomoći države. U razgovoru za Panon RTV izneo je uverenje da će narednih sedmica biti olakšan prelazak granice.\n„Ono što jeste važno da će moći da se pređe preko granice. Ukoliko je nekome važno da dođe kući, ili da otputuje zbog nekog posla, sada će za razliku od prethodnog perioda, to moći da učini. To se naravno povezuje sa ozbiljnim obavezama, ali njihovo pridržavanje je u insteresu svih nas“ rekao je Ištvan Pastor, gostujući u jutarnjem programu Subotičkog mađarskog radija.\nPredsednik SVM-a i Skupštine Vojvodine rekao je da korak po korak izlazimo iz teškog perioda, i da je svugde oko nas vidljivo da zemlje Evrope postepeno popuštaju mere koje su donete zbog epidemije. Očekuje da tokom dana u skladu sa preporukama epidemiologa budu donete precizne mere o uslovima prelaska granice, te da je testiranje jedan od uslova kojim će osoba potvrditi da nije obolela i da nije zarazna po okolinu. „To je važno za sve. Uveren sam da ovo neće dugo trajati, to je prelazna faza, i moguće je da negde početkom juna dođe do novih popuštanja, liberalizacije u prelasku granice i povratku onoga što je normalna situacija“ rekao je Pastor u programu Panon RTV-a.\nZbog toga, kaže, još ne treba otkazivati planove, ali za sada nije poznato pod kojim uslovima će moći da se putuje u junu. Trošak testiranja biće jedan od troškova putovanja, ali, dodaje gost Subotičkog mađarskog radija, to je uslov kako bi se održao nivo zdravstvene bezbednosti i kako ne bi bilo uzalud svo odricanje koje smo izdržali prethodnih sedmica.\nIštvan Pastor odgovorio je i na pitanje u vezi migranata. „Voleo bih da se zadrži situacija kada je država odbranila svoje granice, što znači da ona to može da učini, i kada je ograničila njihovo kretanje. Moram veoma jasno da kažem: nije održivo niti pošteno da su građani izdržali sva ograničenja tokom vanrednog stanja, i nisu prelazili granicu, a sada će se to sve osloboditi, ali ne za građane koji i dalje treba da imaju test da bi prešli granicu, nego će migranti ići gore – dole preko granice. Ali, ne mogu da lažem i moram reći da će se to dogoditi, tome moramo da se prilagodimo, ne zbog toga što neko od nas to želi, što to želi političko rukovodstvo zemlje, već zato što se nalazimo na ruti koju je nemoguće izuzeti iz ovog evropskog procesa. Kada Turska pusti migrante, kada ih propusti Grčka, koja je ne samo deo Evropske unije već i Šengenske zone, onda je to nemoguće zaustaviti“ rekao je Pastor. Prema njegovim rečima u Srbiji je trenutno oko osam hiljada migranata koje su u centrima koje čuva vojska, a na čitavoj ruti se kreće oko 100 hiljada ljudi. Zbog toga, rekao je Pastor, u obraćanjima u parlamentu SVM ističe važnost toga da bezbednost naših građana bude prioritet.\nIštvan Pastor ocenio je i da postoji napredak u raspodeli paketa za penzionere sa najnižim primanjima, ali da je neprihvatljivo da postoje građani prvog i drugog reda, u smislu vrednosti paketa i vremena dostave. U vezi pomoći koju država daje građanima kako bi im olakšala posledice epidemije korona virusom, Ištvan Pastor je rekao da želi da poruči građanima da prihate 100 evra koji sleduju svakom punoletnom građaninu Srbije.\n„Želim da preporučim da niko do toga ne odustane, i da ne pravi od toga pitanje savesti, to je novac svih nas koji potiče od poreza i drugih davanja, a ne radi se o tome da neko iskazuje milost time. To je mera kojom država ublažava posledice mera zbog virusa. Nakon što Ministarstvo finansija objavi tačno uputstvo, SVM će konkretno i jasno to objaviti. Procedura je, koliko mi je poznato, veoma jednostavna. Penzioneri i ljudi koji primaju socijalnu pomoć, automatski će dobiti ovaj novac i ništa ne treba da preduzimaju. Svi ostali, koji imaju stalno mesto boravka i važeće isprave, prijaviće se telefonski ili putem interneta. Neka građani ne nasedaju pričama koji kažu da će ovu pomoć dobiti samo ukoliko glasaju za Srpsku naprednu stranku, neka ne nasedaju na priče da treba da daju broj svoje kartice i da će samo u tom slučaju dobiti novac. To je nedostojno na taj način ljude ponižavati, ljudi znaju da će biti izbori, i sami znaju za koga će glasati, ne treba ljude dovoditi u ovakvu situaciju, imaju dovoljno briga“ kaže Pastor.\nLider SVM-a i predsednik Skupštine Vojvodine osvrnuo se i na političku kampanju za predstojeće izbore ocenjujući da će biti neobična zbog potrebe pridržavanja mera fizičke distance i nemogućnosti organizovanja skupova sa više od 50 ljudi u otvorenom ili zatvorenom prostoru. Ipak, očekuje da će tokom juna i ove mere biti ublažene i da će moći opuštenije se sretati sa ljudima. Međutim, dodao je: „i proteklih meseci birači su videli ko je bio tu da rešava probleme, i na koga su mogli da se oslone“.\nPovodom aktuelnih događaja na političkoj sceni kaže da one nisu iznenađujuće jer loše odluke imaju loše posledice. On je objasnio da je loša odluka opozicije da napusti parlament, gurnula ih na margine društvenog života i na različite oblike vanparlamentarnog delovanja. „Sve to što smo videli u poslednjih godinu dana, i što se brzo izduvalo, jer oni koji su bili organizatori nisu imali dovoljnu energiju i privlačnu snagu. Opozicija tvrdi da ne može da dođe do medija zbog diktature, i da zato nemaju dovoljno pristalica, ali vidljivo je i sada da ne mogu da iskažu alternativu koja bi značila neke promene na izborima, da nemaju kredibilne ljude koji bi vodili te pokrete, da nisu uspeli da izgrade infrastrukturu, i da bi to prikrili, prave komediju od političkog života. Pokušavaju da destabilizuju političku situaciju, ali građani to ne prihvataju“ kaže Pastor.


Igor Conić, 13.06.2011. 2 4 min za čitanje\nIT park u Inđiji, nova upravna zgrada banke Intesa, zgrada ambasada SAD-a u Beogradu su objekti koji bi nakon stručne procene trebalo da dobiju LEED sertifikat za „zelenu zgradu“.\nStručni timovi projektanata i konsultanata koji sarađuju na ovim projektima rade sa ciljem da ispune sve zahteve za dobijanje tog sertifikata.\nOkrugli sto „Zelena gradnja-Očekivanja i iskustva LEED sertifikacije iz ugla investitora, vlasnika i korisnika zelenih zgrada“, održan je u četvrtak, 9. juna 2011. godine u „Medija centru“ u Beogradu, u organizaciji Saveta zelene gradnje Srbije. Po prvi put, na jednom mestu, predstavljena su tri projekta u Republici Srbiji koji nisu samoproglašeno „zeleni“, već se uskoro očekuje dobijanje LEED sertifikata.\nOkrugli sto otvorila je Marija Golubović, predsednica Saveta zelene gradnje Srbije. Ona je najavila da će, zahvaljujući projektima koji su predstavljeni na ovom okruglom stolu, Srbija postati lider u regionu po razvoju „zelene gradnje“.\nIzgled budućeg IT parka u Inđiji\nTehnološki (IT) park u Inđiji predstavila je Jelena Vitasović iz kompanije „Mace“ koja na projektu učestvuje kao konsultantkinja u saradnji sa projektnim biroom „Arhipro“, za investitora „Embassy Techzones“. Ona je pojasnila predviđena rešenja i strategije „zelene gradnje“ koje su domaći stručnjaci primenili na kompleksu od četiri zasebne zgrade.\nUšteda vode postiže se korišćenjem kišnice za toalete i zalivanje zelenih površina, a primenom sistema „kap po kap“ i sadnjom autohtonih biljaka smanjuje se potreba za zalivanjem i veštačkim đubrivima. Komfor korisnicima garantuje individualna kontrola osvetljenja i temperature koje će zaposleni moći u potpunosti da prilagode sebi.\nOsim tri navedene kompanije, koje su istovremeno i članice Saveta zelene gradnje Srbije, u projektu tehnološkog parka kao stručni konsultant za proces LEED učestvuje firma „Energo Energy Efficiency Engineering“, jedan od osnivača i promoter Saveta.\nNova ambasada SAD u Beogradu\nOsim samog projekta on je govorio i o naporima američke vlade da primeni održiva rešenja na svim objektima koji su finansirani iz budžeta. U skladu sa tim, sve vladine zgrade moraju imati LEED Gold sertifikat za zelenu zgradu.\nTakođe, kao i prethodni predavač, Fontejn je istakao važnost planskog i kontrolisanog puštanja u pogon svih sistema u zgradama (commissioning). Na taj način garantuje se da izvedena zgrada ima karakteristike potrošnje i kvaliteta koje su u projektu naznačene.\nDrugi važan faktor „zelenih zgrada“ jeste i edukacija korisnika kako bi se obezbedilo pravilno korišćenje i održavanje zgrade, jer, početne zelene karakteristike bez pravilnog upravljanja, vremenom bi prestale da imaju realnog efekta i zato standardi zelene gradnje posebno definišu strategije za period upotrebe objekata.\nNovo sedište banke Intesa predstavio je Miroslav Živković, šef službe za upravljanje nekretninama. Ovaj projekat takođe je registrovan za sertifikaciju po LEED protokolu za zelene zgrade a posebna pažnja posvećena je udobnosti korisnika i stvaranju inspirativnog radnog okruženja u centru Novog Beograda.\nSedište banke Intesa u Beogradu\nU radu okruglog stola učestovao je i Jean-Luc Saporito, specijalni gost iz inostranstva, predstavnik kompanije „Prologis“ koja upravlja nekretninama ukupne vrednosti veće od 44 mlrd USD. On je predstavio logistički centar kod Torina, Italija, koji je već dobio zlatni sertifikat za zelenu zgradu – LEED Gold kao prva sertifikovana zelena zgrada u Italiji. Govoreći o svojim iskustvima i problematici pripreme projekta za sertifikaciju on je rekao:\n– Morali smo da obezbedimo da izvođač ispoštuje sve ono što smo isplanirali kako bismo dobili LEED sertifikat. Zato je u tenderu definisano da za posao čija je vrednost oko 5 mil EUR izvođač plaća penale u vrednosti dva miliona ukoliko zbog njegovih propusta u procesu izgradnje i sertifikacije izgubimo bodove na koje smo računali.\n– Sam proces sertifikacije zgrade po zelenim standardima dosta nam je olakšalo što Prologis sertifikuje svoje zgrade širom sveta pa unutar kompanije možemo da razmenjujemo iskustva. Međutim, ne treba potceniti teškoće na koje ćete naići prilikom ovakvih projekata, od komunikacije i edukacije onih koji vode projekat do pronalaženja odgovarajućih materijala i obuke izvođača radova – zaključio je Saporito.\n„Zelena gradnja“ povećava vrednost zgrade za 7,5%, smanjuje operativne troškove za 8%, obara emisiju CO2 za 30%, potrošnju vode za 40%, električne energije za do 50%, dok se količina otpada smanjuje za 70%. Stanovnici i korisnici „zelenih“ zgrada su zdraviji i srećniji, ali i oslobođeni velikog dela troškova, kako direktnih (energija, voda), tako i indirektnih (bolja produktivnost, bolje zdravstveno stanje, itd.).\n#ambasada sad #banka intesa #it park #leed #zelena gradnja\nDa li imate jos neke slike americke ambasade u beogradu? Deluje kao zanimljiva konstrukcija!\nNe. Veoma je tesko doci do 3D rendera americke ambasade iz razumljivih razloga.


Radionica o alternativnim i prirodnim rashladnim sredstvima – Vanjskotrgovinska komora BiH\nOzonska jedinica Ministarstva vanjske trgovine i ekonomskih odnosa BiH u saradnji sa Vanjskotrgovinskom komorom BiH organizuje petodnevnu radionicu o alternativnim i prirodnim rashladnim sredstvima.\nRadionica će se održati u periodu od 03-07. septembra 2018, u prostorijama Vanjskotrgovinske komore Bosne i Hercegovine (adresa: Branislava Đurđeva br. 10, 71 000 Sarajevo).\nRadionica će trajati 5 dana u periodu od 09 – 18h sati:\n– 4 dana treninga i edukacije o prirodnim rashladnim sredstvima (teorija i praktična demonstracija) – obavezno prisustvo\n1 dan: Uvod, rahslađivanje i okolina; Osnove rashlađivanja i zakonski zahtjevi EN 387\n2 dan: Hidrokarboni (R600 – R290) tehnologija u sistemima rashlađivanja\n3 dan: Karbon dioksid (R744) kao rashladno sredstvo i njegova primjena\n4 dan: Rashlađivanje amonijakom (NH3) – postrojenja i stanice\n– 5 dan: terenska posjeta postrojenjima koje koriste prirodna rashladna sredstva.\nTroškove učešća u radionici pokriva UNIDO u sklopu projekta BiH HPMP- HCFC phase-oot plan- Plan isključivanja iz upotrebe HCFC supstanci u BiH, te je za Vas besplatno, a za privrednike koji dolaze van Sarajeva troškovi smještaja i prevoza će biti nadoknađeni.\nUčesnicima će također biti obezbijeđen radni materijal: knjige, PP prezentacije, informativne skripte, te DVD o hidrokarbonima.\nPo završetku radionice, polaznici će dobiti dva međunarodno priznata certifikata: Galileo Certifikat o prisustvu i Certifikat o alternativnim rasladnim medijima nakon kratkog testiranja!\nBroj polaznika je ograničen zbog čega je prijava prisustva obavezna i to najkasnije do 12h petka 27.07.2018. godine putem emaila na adresu adela.terek@komorabih.ba.


Kurti sa Boreljom i Lajčakom o budućnosti dijaloga sa Srbijom - Kosovo Online\n7. Decembar 2021. • 13:36\nPremijer Kosova Aljbin Kurti sastao se u Briselu sa visokim predstavnikom Evropske unije za spoljnu politiku i bezbednost Đuzepom Boreljom i specijalnim predstavnikom Evropske unije za dijalog Kosova i Srbije Miroslavom Lajčakom sa kojima je razgovarao o procesu dijaloga između Kosova i Srbije i njegovoj budućnosti, kao i o evropskom putu Kosova.\nKurti je na sastanku ponovio posvećenost Vlade Kosova evropskoj agendi. Takođe je bilo reči o produbljivanju bilateralne saradnje između Kosova i Evropske unije i putu Kosova ka evropskim integracijama.\nKosovski premijer se u Briselu sastao i sa komesarom EU za proširenje i susedstvo Oliverom Varheljijem, a prema saopštenju Kancelarije premijera, na sastanku je razgovarano o odnosu između Kosova i Evropske unije u kontekstu Sporazuma o stabilizaciji i pridruživanju, kao delu procesa integracije Kosova u Evropsku uniju, sa naglaskom na kontinuiranom napretku koji je Kosovo postiglo u reformi pravosuđa i borbi protiv organizovanog kriminala.\n„Premijer Kurti je pohvalio kontinuiranu podršku Evropske komisije reformama i ponovio zahtev da zemlje članice u okviru Saveta EU donesu pozitivnu odluku o liberalizaciji viznog režima za građane Republike Kosova“, kaže se u saopštenju.\nKurti je na Tviteru naveo da ceni današnju diskusiju sa Varheljijem. Kako je naveo, Kosovo je ispunilo sve uslove za liberalizaciju viznog režima i veruje da će EU odlučiti pozitivno.\n“EU integracije nemaju alternativu. Motivisani smo da nastavimo naše reforme u bliskoj saradnji sa EU”, napisao je Kurti.\nĐuzep Borelj Aljbin Kurti Brisel EU dijalog Oliver Varheji dijalog Srbija\nKomesar za proširenje Oliver Varhelji razgovarao je danas u Briselu sa kosovskim premijerom Aljbinom Kurtijem o investicionim planovima na Zapadnom Balkanu, reformama i borbi protiv korupcije.\nKurti na čelu prištinske delegacije danas u Briselu\nBorelj: Razvoj situacije na Zapadnom Balkanu nije dobar


Apelacioni sud u Kragujevcu osudio bivše direktore na kućni zatvor zbog zloupotrebe službenog položaja - iKragujevac\npetak, 30 novembar 2018 11:28\nOvim je potvrđena presuda koju je prethodno doneo Viši sud u Požarevcu. Istom presudom, zbog zloupotrebe položaja odgovornog lica, na osam meseci kućnog zatvora uz elektronski nadzor osuđen je nadzorni organ Stanoje Nikolić (81) iz Negotina i Vlada Petronijević (47) iz Zaječara, direktor i vlasnik firme „Dalekovod“.\nNavedene zloupotrebe izvršene su od 2008. do 2011. godine, tokom realizacije idejnog i glavnog projekta i izvođenja radova na izgradnji trafo stanice i skijališta na Beljanici, jer su omogućili da se bez pravnog i ekonomskog osnova „Dalekovodu“ isplate radovi koji nisu izvedeni i materijal koji nije utrošen.\nOptuženi direktori Direkcije sa računa Javnog preduzeća na čijem čelu su bili isplatili 28 miliona „Dalekovodu“ za fiktivnu realizaciju, a Nikoliću su omogućili zaradu od 504.000 dinara za fiktivni nadzor, a sve na štetu Direkcije i opštinskog budžeta. Firmi „Dalekovod“ naloženo je da sav dobijeni novac vrati u opštinski budžet Žagubice.


U RS-u zabrinuti zbog vojne vježbe na Manjači: Neka Dodik ispuni obećanje da neće biti NATO vježbi – TuzlaInfo.ba\nU RS-u zabrinuti zbog vojne vježbe na Manjači: Neka Dodik ispuni obećanje da neće biti NATO vježbi\nFoto: OSRH - Američki vojni b rod “YUMA” kojim je dopremljen dio američke vojne opreme\nDemokratski narodni savez poziva člana Predsjedništva BiH Milorada Dodika da ispuni svoje predizborno obećanje i povuče svoju saglasnost na održavanje NATO vježbe ”Brzi odgovor 21” na Manjači i u Glamoču.\nDodik je na izborima 2018. godine pobijedio na platformi vojne neutralnosti.\n– Milorad Dodik dobio je podršku naroda 2018. godine kada je rekao: ”Ljudi u Republici Srpskoj moraju biti svjesni da takve vježbe nisu u našem interesu. Imamo negativno iskustvo sa NATO-om, koji nas je bombardovao. Ja nisam iracionalan, znam šta je NATO, šta je moć Zapada, ali ne možete dozvoliti da vječno budete poniženi”\nPozivamo Dodika da, prije nego što usvoji i u Brisel pošalje ovogodišnji ANP, koji je kako kažu prekršten u ”Program reformi 2021”, što je novi korak ka članstvu u NATO, inače vojno neutralne Republike Srpske, pita građane Republike Srpske na referendumu šta o tome misle.\nPrije bilo kakve zloupotrebe nacionalnog interesa i osjećanja za potrebe izborne kampanje podsjećamo Milorada Dodika da su put ka članstvu u NATO i nezavisnost Republike Srpske u direktnoj koliziji, pa bi bio red da se odluči da li je za snažnu BiH, članicu NATO-a, ili nezavisnu Republiku Srpsku, navodi se u saopćenju DNS-a.\nDNSmilorad dodikNATO vježba


Novogodišnje čestitke | SOS Dečija sela Srbija\nSOS Dečija sela Srbija već 17 godina pružaju pomoć i podršku deci i mladima bez roditelјskog staranja i socijalno-ugroženim porodicama. Mi verujemo da je porodica najbolјe mesto za odrastanje i pravilan razvoj dece i da svako dete treba da živi u toplom, bezbednom i podsticajnom okruženju, kako bi izraslo u zdravu, uspešnu i srećnu osobu i korisnog člana zajednice. Da bismo sprečili izdvajanje dece iz porodice fokusirani smo na preventivni rad i podršku porodicama koje ne uspevaju da samostalno reše životne izazove i na adekvatan način brinu o deci, kao i na pomoć deci i mladima koji su morali biti smešteni u neki vid alternativne brige.\nRad naše organizacije finansira se zahvalјujući dobroj volјi donatora, partnera i prijatelјa, i svaka podrška nam je od velikog značaja.\nPredškolci i osnovci iz porodica koje pomažemo, i ove godine nacrtali su motive od kojih su nastale novogodišnje čestitke. Nјihovom kupovinom pružate podršku deci i mladima bez roditelјskog staranja, i socijalno-ugroženim porodicama uklјučenim u sve naše programe.\nNadamo se da će vas ovi prelepi radovi motivisati da svojim partnerima, prijatelјima i porodici pošalјete najlepše želјe za Novu 2022. godinu, te da ćete upravo našim novogodišnjim čestitkama ulepšati praznike onima koji ih dobijaju, ali i onima kojima su namenjena sredstva od kupovine.


Siniša Mihajlović je mogao da "dane dušom" posle poslednjeg takmičarskog meča njegove Bolonje u 2020.\nGubila je njegova ekipa od Atalante sa sa 2:0, izvukla remi zahvaljujući izmenama za kojima je posegao, pa je srpski trener pred kratku takmičarsku pauzu došao u priliku da malo odahne.\nA o godini koju ispraćamo, za njega vrlo burnoj, kaže samo sledeće:\n"Ne mogu nešto više da tražim od ove 2020. Ostao sam živ! Na ličnom planu i ne bih mogao da tražim više", rekao je naš stručnjak.\nOn je u godini na izmaku potpuno uspeo da se vrati poslu nakon borbe sa leukemijom, a bio je i inficiran SARS-CoV-2 tipom koronavirusa.\nZato i ne čudi šta sada uživa u onome što, uz porodicu, najviše voli - fudbalu.\n"Dobro nam ide, i pored poteškoća. Evo smo na 15 bodova, ali smo na terenu pružili više nego što taj bodovni saldo pokazuje", istakao je Siniša Mihajlović.\nNjegova ekipa je trenutno 13. u Seriji A, u kojoj će naredni nastup imati posle nove godine, 3. januara na gostovanju Fjorentini.


DROGU ZAKOPAVALI U ZEMLJU Saslušani pripadnici narko grupe, KUĆNI PRITVOR za sestru Smaila Tarića | SC Radar\nSun, 25 Oct 2020 10:12:09 +0000\nDROGU ZAKOPAVALI U ZEMLJU Saslušani pripadnici narko grupe, KUĆNI PRITVOR za sestru Smaila Tarića\nU Tužilaštvu za organizovani kriminal večeras su saslušani pripadnici osmočlane organizovane kriminalne grupe koja se tereti za dilovanje različinih vrsta droge i predložio da im se odredi pritvor.\nNakon saslušanja tužilaštvo je donelo naredbu o sprovođenju istrage protiv Petra Ristića, Uroša Dimića, Dušana Budrovca, Nebojše Petkovića, Slobodana Đerića, Mladena Gvozdenovića, Jelene Radisavljević i Sanele Tarić, sestre ubijenog Smaila Tarića, kome je pre desetak godina odsečena glava u Karađorđevom parku.\nTužilac je tražio pritvor za sedmoro osumnjičenih, dok je za Sanelu Tarić predložio meru zabrane napuštanja stana, rečeno je večeras Tanjugu u tužilaštvu.\nOni se terete za udruživanje radi vršenja krivičnih dela i neovlašćena proizvodnja i stavljanje u promet opojnih droga.\nOva grupa uhapšena je u četvrtak po nalogu Tužilastva za organizovani kriminal kada je prilikom pretresa osam stanova i četiri vozila koja su koristili, pronađeno 14 kilograma amfetamina, oko 1.7 kilograma heroina, manja količina kokaina i oko tri kilograma smese za mešanje.\nPronađena su i tri pištolja, oko 50 komada municije, 28.000 evra za koje se sumnja da potiču od prodaje droge kao i tri motorna vozila.\nSumnja se da je ova grupa od februara ove godine do 15. oktobra u Beogradu i drugim gradovima Srbije prodavala heroin, kokain i amfetamin, tako štu drogu u staklenim i plastičnim posudama zakopavala na unapred obeleženim mestima gde su kupci pruzimali i ostavljali novac.\nVIDEO: Hapšenje osam članova krimi-grupe i zaplena narkotika\nKRIMINAL KAO PORODIČNI POSAO Napadač na inspektora u Novom Sadu provalio u vilu bivšeg …\nUŽAS KOD GROCKE Beživotno telo žene pronađeno u Dunavu\nNajviše veruju Vučiću i Brnabićevoj, najmanje Obradoviću i Đilasu


Razvija softver za upravljanje porodičnim poljoprivrednim gazdinstvima. Na takmićenju za nabolju inovaciju za 2017 godinu koju je organizovalo Ministarstvo prosvete nauke i tehnološkog razvoja Republike Srbije inovacioni agro softer FarmSoft PG.20.17 zauzeo je od 700 učesnika 15 mesto.\nRazvija platformu za promociju i oglašavanje poljoprivrednih proizvoda porodičnih poljoprivrednih gazdinstava\nRazvija mobilne android i apple aplikacije za brzo naručivanje i dostavu voća i povrća veletrgovcima u Srbiji i zemljama bivše Jugoslavije\nOrganika nova doo (Zelenoo.com)\nRazvija platformu Zelenoo.com za direktno naručivanje organskih proizvoda od sertifikovanih proizvođača u Srbiji i organizovanu dostavu kupcima u Beogradu. Platforma je jedna od pobednika na takmičenju “Social entrepreneurship challenge” u Austriji 2016. godine u organizaciji ADA-e (Austrian development agency) sa preko 600 korisnika i 60 farmera.\nBox system doo (nomorestyrofoam.org)\nRazvoj inovativne EKO kutije slanje hrane od vune i drveta, ekološka alternativa kutiji od stripora za dostavu hrane koja se reciklira 100%. Jedan od pobednika Smart living challenge-a u Švedskoj 2014., ExpoLive takmičenja u Dubaiju 2018. i korisnik grant šeme Climate-KIC, Evropskog instituta za inovacije i tehnologiju (EIT) 2016. i 2018. godine, nagrađen od strane ICT Hub-a na takmičenju Generator.\nIPARD – ACDE tim\nPromoviše i afirmiše IPARD program EU u Srbiji. U drugoj polovini 2017 i prvoj polovini 2018 godine organizovane su jednodnevne radionice pod nazivom IPARD za početnike u 20 sela u opštinama Brus, Aleksandrovac,Blace u užoj Srbiji i u Plandištu, Alibunaru, Beloj Crkvi i gradu Vršcu u Vojvodini.\nBTK – Banatski Tutistički Klaster\nRazvija turistički brend i internet platformu pod nazivom zelenestazeplandista.rs kako bi se oživeli atarski putevi i seoska gazdinstva koja bi da razvijaju etno i eko turizam i koja bi proizvodile finu lokalnu hranu i lokalne turističke suvenire u opštini Plandište.\nRazvija internet platformu za prekvalifikaciju vlasnika poljoprivrednih gazdinstava koji nisu završili poljoprivrednu školu(imaju završenu neku drugu srednju školu) i žele da je vanredno završe preko interneta.\nRazvija internet platformu seloplus.org za informisanje stanovnika 52 sela u opštinama Plandište, Bela Crkva i gradu Vršcu o evropskom konceptu razvoja sela i o LEADER programu EU\nRazvija platformu za registraciju miko firmi i vodjenje njihovog kancelariskog poslovanja preko interneta u Srbiji pošto se naši AR HUB – Veliki Gaj i AR HUB – Ribari nalaze u najnerazvijenim opštinama Plandište i Brus i imaju najmanje poresko opterećenje u Srbiji.


KIRJOS PONOVO IZNENADIO TENISKI SVET Protivnik je očekivao razoran servis, a onda je Australijanac SVE OSTAVIO BEZ TEKSTA /VIDEO/\nAustralijski teniser Nik Kirjos pobedio je Danila Medvedeva sa 6:3, 3:6, 6:3 na startu mastersa u Rimu. Ipak, ljubitelji belog sporta ne pričaju toliko o trijumfu 36. reketa planete, koliko o njegovom servisu koji je izazvao dosta pažnje.\nNaime, prilikom podbacivanja novčića Kirjos je odabrao da prvi servira, uradio je to ispod ruke, što je naišlo na različite komentare kako publike na terenu, tako i teniske javnosti. Verovatno je Rus, ali i svi na tribinama očekivali "bombu" iz desne ruke Australijanca koji je poznat kao odličan server, ali se to nije desilo.\nOvakav servis nije zabranjen, no mnogi na njega gledaju blagonaklono. Izvodi se u retkim situacijama i mnogi smatraju da se time potcenjuje protivnik.\nPodsetimo, Kirjos je ovako već servirao ove sezone, a posebno je ostao upamćen takav njegov potez na meču protiv Rafaela Nadala, ali i našeg Dušana Lajovića.


Hrapović boravio u radnoj posjeti u Nikšiću – Mladi Nikšića\nHrapović boravio u radnoj posjeti u Nikšiću\nPrilikom radne posjete Nikšiću, ministar zdravlja Kenan Hrapović ocijenio je kvalitet zdravstvene zaštite na teritoriji opštine kao zadovoljavajući, ali da ipak nije na nivou koji treba da imaju građani.\nNa osnovu toga, on je najavio rad na boljem angažovanju svih zaposlenih u zdravstvenom sistemu kako bi taj kvalitet podigli na još veći nivo. Hrapović je kazao da su tokom današnje posjete definisali odgovarajuće probleme, a to su, prije svega, opremljenost Opšte bolnice Nikšić medicinskim sredstvima i medicinskom opremom i problem nedostatka kadra, odnosno edukacije i doedukacije postojećeg kadra.\n“U narednom periodu obaveza Ministarstva zdravlja i Fonda zdravstva, odnosno države Crne Gore je da obezbijedimo nedostajuću opremu koja je potrebna, prije svega, u operacionim salama Opšte bolnice Nikšić, kako bi postojeći doktori pružali usluge operativnih zahvata, prije svega hirurških grana, građanima Nikšića, Plužina i Šavnika, kako oni ne bi više bili izloženi maltretiranju i dugim procedurama ka Kliničkom centru Crne Gore”, istakao je on dodajući da je dogovorena saradnja sa Kliničkim centrom za sve one operativne procedure, odnosno hirurške grane gdje treba pomoć doktora Kliničkog centra koja se ogleda u njihovom dolasku, kako bi zajedno sa doktorima Opšte bolnice Nikšić pružali kvalitetnu uslugu u narednom periodu.\nTu, kako kaže, podrazumijeva ortopedske, hirurške grane u smislu pružanja kvalitetnih operativnih procedura laparoskopskim metodama, očnu problematiku i dijagnostike za ORL procedure.Ministarstvo zdravlja je, prema riječima Hrapovića, prepoznalo problem čestih kvarova postojećeg skenera u Opštoj bolnici Nikšić i skupih procedura njegove opravke.“U saradnji sa Vladom Crne Gore, Ministarstvo je obezbijedilo sredstva da građani opština Nikšić, Šavnik i Plužine dobiju novi moderni skener.\nTako ćemo u ovoj godini raspisati tender i nadam se da ćemo u kratkoj proceduri obezbijediti novi skener koji građani Nikšića zaslužuju”, optimističan je on.I sastanak sa predsjednikom opštine Veselinom Grbovićem rezultirao je određenim odlukama, pa je u vezi sa tim Hrapović najavio da će se brzo početi sa izgradnjom dvije zgrade u opštini Nikšić sa po 35 stanova za zaposlene u zdravstvenom sistemu.“Mjesto gdje će se graditi je Rudo Polje.\nOglas za najpovoljnijeg ponuđača je u toku i veoma brzo će se krenuti ka realizaciji te dvije, za nas veoma značajne zgrade za zaposlene u zdravstvenom sistemu”, dodao je on. Ojačanje primarnog nivoa zdravstvene zaštite je prioritet\nMinistarstva zdravlja i Fonda za zdravstveno osiguranje, pa je Sead Čirgić, direktor Fonda za zdravstveno osiguranje Crne Gore kazao da su se u tom smislu i vodili današnji razgovori.“Država je prošle godine rebalansom budžeta izmirivala sve neizmirene obaveze koje su imale zdravstvene ustanove sa ovog područja.\nTo je istovremeno obaveza i za zdravstvene ustanove iz Nikšića i za Fond da uspostavimo bolji sistem kontrole, da vodimo računa o finansijskim sredstvima jer ove godine imamo značajno veći budžet nego što je smo imali prošle godine. Očekujemo nove aktivnosti Doma zdravlja Nikšić kako bi se uspostavio bolji sistem kontrole koji podrazumijeva propisivanje i izdavanje ljekova i predlaganje bolovanja”, objasnio je on.Direktor Doma zdravlja Nikšić Veselin Bulatović najavio je rekonstrukciju i zamjenu stolarije u Domu zdravlja Nikšić, ali i izgradnju tri lifta za invalidna lica.\n“Mi smo jutos imali sastanak sa Fidijom, izvođačima radova za posao koji se planira u našoj ustanovi tokom narednih mjeseci, a to je Program energetske efikasnosti i Program pristupa invalidnim licima ovoj ustanovi koji podrazumijeva izgradnju tri lifta, tako da je to jedan vrlo ozbiljan projekat. ve da kvalkitet zdravstvene usluge za osiguranike bude na što većem nivou”, zaključio je on.\nLuda proslava Dana žena večeras u Nikšiću\nProdajom suvenira proslavili Osmi mart


Rolls-Royce Silver Shadow test Klasika\nJoš od samog osnivanja legendarne i pomalo kontraverzne engleske fabrike Rolls-Royce, epitet ”najbolji automobil na svetu”, pratio je sve modele. Sa ove distance, možemo reći da možda nisu svi zaslužili ovu titulu, ali Silver Shadow je definitivno doprineo učvršćivanju mita...\nPriča o automobilima Rolls-Royce počinje još 1906, kada su Henry Royce i C. S. Rolls, osnovali fabriku i definisali svoju nameru da stvaraju najsavršenija i najbolja vozila na planeti. Prvi model, Silver Ghost je bio pravi primer takvog razmišljanja i postavio je ovu kuću na najviše mesto tadašnje automobilske industrije.\nNa krilima tog uspeha i snažne reputacije, RR je nastavio da proizvodi superluksuzna i prestižna vozila koja su najčešće bila prevoz kraljevskih porodica i ekstremno bogatih pojedinaca širom sveta. Iako je, u periodu do Drugog svetskog rata, postojalo dosta luksuznih, širom sveta, kuća koje su mogle da prate (čak i premaše) nivo estetike i luksuza koji je imao Rolls-Royce, malo koja od njih je mogla da parira na polju kvaliteta i izdržljivosti. To se posebno pokazalo u bespućima Indije ili Bliskog istoka, gde je Rolls bio omiljen prevoz prebogatih maharadža ili pustinjskih šeikova. Ovaj period najbolje ilustruje čuvena izjava, čuvenog britanskog avanturiste, T.E. Lawrence, poznatijeg kao Lorens od Arabije, koji je rekao da Rolls u pustinji vredi više od rubina i svakog bogatstva.


Savski venac - Dedinje - 400m2 - Beostil - Agencija za nekretnine\nŠifra nekretnine : 12268\n400.00 m29.00 ari9.0 Sobe3 CG Prizemlje/I Štampaj\nU ponudi je kuća od 400m2 ( terasa od 10m2), SUT+PR+I+PTK, podrum, parking, dve garaže.\nPlac ima 9 ari, odličnog fronta, pravougaonog oblika, na odličnoj lokaciji u blizini Američke ambasade.\nPrema informaciji o lokaciji dozvoljena je stambena gradnja SUT+PR+I+PTK koeficijenta 0,8 i zauzeća 40%.\nPostojeća kuća ima 14 prostorija i 3 mokra čvora.\nMirna lokacija sa dosta zelenila, u blizini su osnovna i srednja škola kao i obdanište i prodavnice.\nOdlično saobraćajno povezano većim brojem linija gradskog prevoza čija stajališta se nalaze u blizini.


CDU: Teoretski možemo da uzvratimo - Ekonomske Vesti\nCDU: Teoretski možemo da uzvratimo\n28. jan. 2017 29. jan. 2017 Dragoljub Bečić 0 Comments automobili, automobilska industrija, BMW, CDU, Donald Tramp, Falker Kauder, Nemačka\nEvropa bi na pretnje američkog predsednika Donalda Trampa da će i njoj uvesti carine mogla da odgovori recipročnim merama, rekao je šef parlamentarne frakcije u Nemačkoj vladajuće Hrišćansko-demokratske unije (CDU) Folker Kauder.\n„Naravno, mogla bi teoretski i Evropa da podigne carine. Ali, to bi bio pogrešan put“, rekao je Kauder listu „Tagesšpigl am Zontag“ i najavio svoj put u Ameriku u februaru radi razgovora s američkim poslanicima.\nKauder računa da će se američki predsednik na pravi put vratiti razgovorom.\n„Mi ćemo naše sagovornike u SAD podsetiti da automobili u Americi neće postati jeftiniji nego skuplji ako američki predsednik poveća carine“, rekao je Kauder.\nDonald Tramp je nedavno u intervjuu nemačkom Bildu upozoravao nemačke proizvodjače automobila da mogu da nastave da grade fabrike i proizvode automobile u Meksiku i drugde, ali onda će na američkom tržištu moći da ih prodaju samo ocarinjene sa 35 odsto. Iz BMW-a mu je odgovoreno da ta firma neće odustati od nameravane izgradnje fabrike u Meksiku pošto fabrike u SAD već ima.\n← Fransoa Oland se naljutio: Evropo, oštro sa Trampom\nKako uloviti bota? Pokušajte sa „twitteraudit.com“ →\nElektori danas biraju Donalda Trampa za novog predsednika SAD\n19. dec. 2016 Dragoljub Bečić 0\nSimens: Insistiramo da se sankcije Rusiji ukinu


NAJAVA: Konferencija Poverenika za zaštitu ravnopravnosti • Poverenik za zaštitu ravnopravnosti\nNAJAVA: Konferencija Poverenika za zaštitu ravnopravnosti\nO nama Vesti NAJAVA: Konferencija Poverenika za zaštitu ravnopravnosti\nPoverenica za zaštitu ravnopravnosti Brankica Janković organizuje veliku godišnju konferenciju povodom 16. novembra Međunarodnog dana tolerancije.\nKonferencija „Srbija na putu ravnopravnosti i tolerancije: Iskustva Poverenika za zaštitu ravnopravnosti” održaće se u ponedeljak, 16. novembra u Palati Srbija i okupiće visoke državne zvaničnike, čelnike međunarodnih organizacija u Srbiji, ambasadore, medije, kao i predstavnike civilnog društva u Srbiji.\nKonfernciju će otvoriti poverenica Brankica Janković, dok će se u uvodnom delu prisutnima obratiti premijer Srbije Aleksandar Vučić, šef Delegacije EU u Srbiji ambasador Majkl Davenport, direktorka Fondacije za otvoreno društvo Jadranka Jelinčić i direktor Komiteta pravnika za ljudska prava Milan Antonijević.\nU okviru konferencije prvi put će biti dodeljena i Godišnja medijska nagrada za toleranciju, a vredne nagrade dobitnicima uručiće poverenica Brankica Janković i šef Misije OEBS-a u Srbiji ambasador Peter Burkhard.\nDodela nagrada najuspešnijim novinarima otvoriće drugi deo konferencije posvećen ulozi medija: „Mediji – od diskriminacije do tolerancije”. U ovom delu konferencije govoriće pomoćnica poverenice za zaštitu ravnopravnosti Kosana Beker, članica Saveta REM Gorana Suša i predsednik Upravnog odbora Asocijacije medija Zoran Sekulić. U diskusiji o ulozi i odgovornosti medija učestvovaće i predstavnici nevladinih organizacija i medija, novinari i drugi relevantni akteri u javnom životu u našoj zemlji.\nGodišnja konferencija povodom Međunarodnog dana tolerancije od izuzetnog je značaja zbog strateškog opredeljenja države Srbije – izgradnji otvorenog, demokratskog i tolerantnog društva zasnovanog na poštovanju ljudskih prava i toleranciji.\nOrganizaciju skupa pomogla je Fondacija za otvoreno društvo, a konferenciju će direktno prenositi Javni servis na drugom programu (RTS 2).


RTCG - Radio Televizija Crne Gore - Nacionalni javni servis :: Politika :: Pokušaj da se dođe do kvaziekspertske Vlade\n28. 10. 2020. 19:54 >> 19:55 2\nFILIPOVIĆ ZA RTCG\nPokušaj da se dođe do kvaziekspertske Vlade\nPolitički analitičar Ljubomir Filipović ne vjeruje u koncept ekspertske Vlade, naročito, kako navodi, ako se u obzir uzme najava da će se resori dijeliti prema učinku na izborima. U izjavi za Dnevnik, Filipović podsjeća da nova vlast ima još deset dana da oformi vladu, na osnovu roka koji su postavili, i da očekuje miješanje s mnogih adresa.\nKomentarišući aktuelni proces formiranja vlade, političkli analitičar Ljubomir Filipović kaže da je teško pratiti i analizirati postupke koji se, kako tvrdi, mijenjaju iz časa u čas.\n"Ono što je vidljivo je da je pokušaj da se dođe do neke kvaziekspertske Vlade koja bi bila samo ekspertska u nazivu, a već imamo najavu da će se resori dijeliti prema učinku na izborima proporcionalno snazi subjekata u Parlamentu. Imamo reakcije i kontrareakcije i jako lošu koordinaciju od strane mandatara i vidi se sadašnje odsustvo mitropolita i crkve", navodi Filipović.\nZbog, kako kaže Filipović, novonastalih okolnosti nema zajedničkog imenitelja koji bi okupio konstituente nove vlasti. Poručuje da imaju još deset dana da formiraju Vladu, shodno roku koji su sebi postavili a uporedo očekuje i pritiske sa raznih strana.\n"Danas je direktno Aleksandar Vučić komentarisao formiranje Vlade koji je optužio URU i za to da želi iako ima manju moc da zeli da utice i vlast u Crnoj Gori. URA pod očigledno pritiskom partnera vjerovatno nekih ili medjunarodnih adresa dovedena je pred svršen čin da mora da zahtijeva kontrolu službi bezbjednosti iako smo juče imali najavu da će MUP pripasti DF-u, danas imamo demant", navodi on.\nZbog svega navedenog, Filipović je pesimista.\n"Jedan potpuni haos, ukoliko ovako izgleda formiranje Vlade možemo da zamislimo šta će tek biti onoga trenutka kada Vlada bude formirana i kada budu trebali da se uhvate u koštac sa naslijedjenim problemima pandemije i, ekonosmkom i finansijskom krizom."\nZato se Filipović, kako ja zaključio, plaši da su strahovi jednog dijela javnosti - opravdani.\nLjubomir Filipović Ekspertska vlada\n02. 12. 2020. 42


Milković: Šaip i Stojanča žele da od GMP naprave građevinski plac - Bujanovačke\nPočetna EKONOMIJA Milković: Šaip i Stojanča žele da od GMP naprave građevinski plac\nMilković: Šaip i Stojanča žele da od GMP naprave građevinski plac\nBujanovačke1. mar 2018.EKONOMIJA, NASLOVNA, POLITIKA0\nBUJANOVAC, 1. mart 2018. – Vrlo je sumnjivo to što su štrajkači Gumoplastike organizovali protest u centru Bujanovca prošlog petka, baš u vreme održavanje sednice skupštine, reaguje odbornik Miodrag Milković na demanti štrakačkog odbora ove fabrike koji su Bujanovačke objavile u sredu.\n-Ne stoje navodi iz demantija da je poslanik Nenad Mitrović, koji je i šef naše odborničke grupe oko SNS, odbio sastanak sa štrajkačima. Mi smo samo želeli da se sastanak odloži jer je u petak bila zakazana sednica skupštine, za nas veoma važna, obzirom da se birao novi šef parlamenta a mi u vezi toga imali sastanak odborničke grupe, kaže Milković.\nOn dodaje da su na štrajkače apelovali da se sastanak održi posle skupštine, u fabrici:\n-Do protesta je, međutim, ipak došlo. Mitrović i ja smo sreli radnike na trgu, preneli smo im da ne bežimo od sastanka, ali da on bude u fabrici, i preneli im da moraaju da zadrže proizvodnju i sadašnje partnere jer je to uslov naše podrške. Nećemo da podržimo nikoga ko želi da ugasi proizvodnju tako što bi svi zaposleni uzeli socijalni program, kaže Milković.\nMeđutim, nastavlja on, u tome su dobili podršku lokalne vlasti:\n-Pozadina svega je da GMP ode u likvidaciju a njena imovina se, kao atraktivna lokacija u centru Bujanovca od 4 heektara, proda kao građevinska parcela, što je cilj koalicije Šaipa Kamberija, predsednika opštine i njegovog zamenika Stojanče Arsića. To se čuje i na snimku Bujanovačkih gde vođa štrajka priznaje kako je znao da će ih primiti njih dvojica, tvrdi Milković.\nOn dodaje da GMP ima problema i u rukovođenju i u disciplini i u organizaciji posla, i poziva lokalnu vlast „da pomogne ako želi u tom delu“, a ne da jednostrano podržava štrajkače.\n-Pozadina svega su ta 4 hektara imovine Gumoplastike u centru grada, zaključuje Milković.\nTAGgumoplastika miodrag milković nenad mitrović Šaip Kamberi Stojanča Arsić štrajk\nPrevious PostPribovac: Urušila se kuća stara 80 godina, opština pomaže porodici Ajdini Next PostVoda u Gumoplastici identična onoj u Bivodi i Hebi


Vlada FBiH je nekredibilna i nevjerodostojna za bilo kakve vrste ekonomskih obećanja\nAner Žuljević za Klix.ba\nEkonomske mjere borbe protiv pandemije koronavirusa dobile su nastavak. Vlada Federacije BiH usvojila je u petak Program ekonomske stabilizacije i oporavka Federacije 2020. – 2021., a kao i obično mišljenja o njemu su podijeljena.\nAner Žuljević, ekonomista i zastupnik Socijaldemokratske partije (SDP) BiH, za Klix.ba kaže kako se uopće ne slaže s vladom kada su u pitanju njihove ocjene ekonomskih posljedica korona krize, kao ni procjene efekata planiranih mjera u smislu vremenskog okvira oporavka.\n“Jasno je da kad pogledate ocjene svih relevantnih međunarodnih faktora imamo očekivanu procjenu gubitka BDP od 5 posto ili oko 1,7 milijardi KM, gubitka radnih mjesta oko 20.000, gubitka javnih prihoda od oko 1 milijardu KM, procjenu pada doznaka od dijaspore oko 1,5 milijardu KM, procjenu siromaštva oko 10 posto stanovništva, od čega oko 5 posto radničkog siromaštva što predstavlja izuzetno duboke, složene i kompleksne posljedice dok nam premijer sa konferencije za medije saopćava kako je propadanje ekonomije bilo manje nego što je pretpostavljao”, smatra on.\nPretpostavljam da je mislio na svoj privatni biznis koji vodi iz vlade sa partnerom, nastavlja Žuljević, pa se često zanesu u ocjeni njihovog privatnog i društvenog ekonomskog stanja većine građana FBiH koje je dramatično povoljnije u njihovu korist.\n“BiH je u ekonomskom padu kroz drugi kvartal 2020. godine i nastavkom tog pada u trećem kvartalu je u recesiji, koja će trajati sigurno do kraja godine, nakon čega bi u 2021. mogao uslijediti oporavak i izvlačenje iz recesije ukoliko adekvatno odgovorimo sa objektivnim, ciljanim, nekorumpiranim i brzo realiziranim mjerama.\nU neformalnoj ekonomiji koja se procjenjuje na oko 30 posto ekonomije BiH ili oko 240 hiljada osoba najveći dio njih se nalazi van tržišta rada, nisu ni prijavljeni, nemaju osiguranje, niti imaju redovne plaće, a mnogi, iako imaju dob za penziju, ne mogu to pravo ostvariti zbog nedovoljnih godina radnog staža”, dodao je.\nNivo minimalne plaće ne omogućava preživljavanje, dodaje, a da ne govorimo o tome koliko će biti negativan utjecaj pada novčanih doznaka dijaspore koja se sama našla u situaciji da apsorbira efekte krize u zemljama imigracija.\n“Vladini stavovi i u programu se nažalost najvećim djelom baziraju na potrebama svakodnevnog političkog pragmatizma, a ne ozbiljnim ekonomskim analitičkim podlogama kao osnovama za stručnu i otvorenu društvenu raspravu u cilju objektivnog kreiranja spektra neophodnih mjera. Aktuelna vlada kroz pregled svojih mjera pokazuje da još nije shvatila kako ekonomska kriza ne pogađa sve jednako kada su u pitanju društvene grupe, a ni sektorske specifičnosti ekonomije. Prvo za realizaciju svakog programa mjera preduslov je stabilan politički ambijent, a svima je jasno da mi imamo vladu u tehničkom mandatu, premijera opterećenog aferom ‘Respiratori’ i nikad lošijim odnosom koalicionih partnera”, kazao je.\nOba doma parlamenta gotovo da ne rade, nastavlja on, a većina mjera koja je predviđena zahtjeva usvajanje zakona i izmjene postojećih sto ne ulijeva gotovo nikakav optimizam.\n“Potrošački i poslovni pesimizam je rezultat objektivnog ekonomskog stanja i nesposobnosti i korumpiranosti vlasti. Program je sastavljen od kombinacija različitih mjera koje su nažalost trebale biti predmet ove vlade u prve dvije godine mandata, a sad nam se ponovo prodaje magla kako će se sve ovo u ovakvim\nkompleksnim političkim odnosima realizirati sinhronizirano u narednih 15 do 18 mjeseci. Vlada predlaže skromne mjere, usvaja ih presporo, neefikasna je u njenim implementacijama, a u prilog svemu tome govori traljavost u implementaciji korona-zakona kako na FBiH tako i na kantonima”, kazao je.\nNastavak zacrtane politike intervencija kroz program stabilizacije jasno pokazuje da vlada dominantno vidi u javnom sektoru generatora oporavka i ekonomskog rasta, dodaje, kako nažalost je sve to u direktnoj suprotnosti sa ekonomskom realnošću u BiH, stoga je potrebno reprogramirati vladine intervencije u pravcu pružanja veće podrške privatnom sektoru za pokretanje oporavka i socijalnim intervencijama za nezaposlene i ostalim ugroženim dijelovima društva.\n“Predominantno naglašavanje garantnog fonda kao aktivne mjere je samo dokaz da ova vlada ne razumije suštinu i dubinu krize, pogotovo u činjenici da je ogromna razlika između javnog i privatnog sektora u racionalnosti odluka za zaduživanje. Nevjerovatno je da u šestoj godini mandata najavljujete unapređenje poslovnog ambijenta, povećanje stepena konkurentnosti privrede i povećanje otpornosti ekonomije uz ubrzanu aktivaciju javnih investicija, a u prethodnih pet godina mandata ste upravo u tim oblastima najgore ocjenjeni od svih relevantnih međunarodnih ekonomskih faktora”, smatra on.\nZnači ova vlada je nekredibilna i nevjerodostojna za takve vrste obećanja kroz bilo kakav program mjera, nastavlja, jer svi mi znamo da nama treba kombinacija javne potrošnje, javnih investicija koje treba pratiti privatna potrošnja da bi omogućili povratak na nivo rasta ekonomije od prije proglašenja pandemije, ali za sve to prije svega treba stabilan politički ambijent, odgovorna vlada, kvalitetne mjere i pojedinci neopterećeni kriminalom i korupcijom.\n“Mi nažalost u ovom momentu nemamo ništa od toga. Zanemarivanje činjenice da je veliki broj ljudi bio neformalno zaposlen u sivoj zoni i dugoročno nezaposlenih vodi nekontroliranom siromaštvu s jačanjem socijalnih pritisaka s kojim će se vlada nažalost vrlo brzo morati suočiti”, zaključio je Žuljević.\n> Amaterski pristup Vlade FBiH ozbiljnim stvarima pokazuje da nemamo političare, nego kockare ljudskim životima\n> Vlada Federacije BiH nema kapacitet da se bori s ekonomskim posljedicama pandemije\n> Federalna Vlada nema viziju za rješenje krize uzrokovane pandemijom\n> Delegate HDZ-a i SNSD-a ne zanima interes građana, nego samo lično bogaćenje\n> SDP Zenica predstavio svoj izborni program


Tanjug 7. septembra 2021. 07:03\nSANTJAGO DE ČILE – Čileansko zdravstveno regulatorno telo odobrilo je kinesku Sinovak vakcinu za decu stariju od šest godina, omogućavajući time da se više ljudi uključi u kampanju brze vakcinacije u zemlji.\nČile je već odobrio korišćenje Fajzerove vakcine za decu iznad 12 godina, pa je 654.053 dece već primilo prvu dozu od maja, preneo je Rojters.\n„Ovo je sjajna vest za decu školskog uzrasta i onu koja nisu bila uključena u prethodne planove vakcinacije“, rekao je ministar zdravlja Enrike Paris.\nPet stručnjaka na panelu za ocenjivanje koji je sazvao Institut za javno zdravlje (ISP) glasalo je za primenu vakcine na decu stariju od šest godina, dva su glasala da se vakcina daje samo starijima od 12 godina, a jedan je glasao protiv vakcinisanja dece.\nSinovakova KoronaVak ima odobrenje za hitnu upotrebu za decu u Indoneziji i Kini.


Srbija i Albanija predlažu zajedničke projekte EU\nSrbija i Albanija predložiće predstavnicima Evropske unije zajedničke prioritetne projekte, koje je moguće realizovati iz fondova EU namenjenih zapadnom Balkanu, najavio je državni sekretar u Ministarstvu građevinarstva, saobraćaja i infrastrukture Dejan Trifunović.\n“Usaglasili smo projekte i Srbija i Albanija će, kao prioritetne, predložiti realizaciju dva putna pravca i četiri infrastrukturna projekta u oblasti železničkog transporta”, rekao je Trifunović za TV Pink.\nOn je napomenuo da resorna ministarstva dve zemlje od januara sprovode taj dogovor između premijera Aleksandra Vučića i Edija Rame i da su do sada održana četiri sastanka radnih grupa. Sve to je, kako je istakao, deo Berlinskog procesa koji će imati nastavak u avgustu u Beču, gde će Srbija i Albanija jasno predložiti svoje prioritete EU, koja je definisala investicioni paket za zemlje regiona od 2015. do 2020 .\nCilj je da privučemo te investicije i da povežemo region i rešimo probleme običnih ljudi, kazao je Trifunović i dodao da EU blakonaklono gleda na taj dogovor.


Na svima nama je da doprinesemo većoj socijalnoj pravdi – Fokus.ba\nU saopćenju za javnost u povodu 20. februara - Svjetskog dana socijalne pravde SSSBiH podsjeća da je 'na svima nama da doprinesemo većoj socijalnoj pravdi unutar društva u kojem živimo'\nSavez samostalnih sindikata Bosne i Hercegovine (SSS BiH) podržava principe socijalne pravde promovirajući prava radnika, rodnu ravnopravnost, veći stepen zaštite penzionera i prava svih građana naše države.\n– Jedan od zadataka naše organizacije je i unaprjeđivanje socijalne pravde kroz uklanjanje prepreka s kojima se naši članovi, ali i svi radnici suočavaju zbog roda, starosti, rase, etničke pripadnosti, religije, kulture ili invaliditeta – navodi se.\nU saopćenju za javnost u povodu 20. februara – Svjetskog dana socijalne pravde SSSBiH podsjeća da je ‘na svima nama da doprinesemo većoj socijalnoj pravdi unutar društva u kojem živimo’.\n– Osim borbe koju, kao Sindikat, vodimo sa predstavnicima vlasti da bi se osigurala bolja i kvalitetnija zakonska zaštita onih koje predstavljamo, svako od nas može i na ljudskoj razini doprinijeti. Iako je, zbog ekonomske i komplicirane političke situacije, socijalna pravda objektivno ugrožena u Bosni i Hercegovini možemo i moramo se truditi i raditi sve što je u našoj moći da podignemo svijest kod ljudi o tome, da bude na nivou država koje smatramo socijalno najpravednijim – poručili su.\nGeneralna skupština Ujedinjenih nacija odredila je 20. februar kao Svjetski dan socijalne pravde s ciljem da se napori država članica ujedine u borbi protiv siromaštva i stvaranju jednakih šansi za sve. Međunarodna organizacija rada procjenjuje da oko dvije milijarde ljudi živi u krhkim i konfliktnim situacijama. Od toga ih je više od 400 miliona dobi od 15 do 29 godina.


Predstavnici EU i Svetske banke potpisali ugovor o projektu za podršku inovacijama u Srbiji - Radio Sto Plus\nPredstavnici Evropske unije i Svetske banke danas su u Beogradu potpisali ugovor o zajedničkom projektu za podršku istraživanju, inovacijama i preduzetništvu u Srbiji.\nUgovor su u Naučno-tehnološkom parku, u prisustvu najviših zvaničnika Srbije, potpisali šef Delegacije EU u Beogradu Emanuel Žofre i menadžer projekata Svetske banke Duško Vasiljević.\nProjekat, izmedju ostalog, uključuje strukturne reforme i modernizaciju istraživačkog sektora, kao i dalje jačanje startap zajednice, što treba da doprinese boljoj konkurentnosti Srbije na evropskom i međunarodnom tržištu.\nPotpisivanju ugovora prisustvovali su predsednik i premijerka Srbije, Aleksandar Vučić i Ana Brnabić, kao i predsednik Evropskog saveta Šarl Mišel koji je danas u poseti Beogradu.\nBrnabić je navela da je ulaganje u inovacije bio način da se dodje do veće prosečne plate i penzije, i da je danas prosečna programerska plata 245 hiljada dinara, a da programera u Srbiji imamo više od 90 hiljada zaposleih.\n„Informaciono komunikacioni sektor je za prva tri meseca ove godine dostigao izvoz od 546 miliona evra, više nego cele 2014. godine kada je izvoz bio 487 miliona“, navela je premijerka.\nOna je dodala da taj sektor ima najveće potencijale i da se do kraja godine očekuje da izvoz bude mnogo veći.\nPremijeka je najavila dodatna ulaganja u inovacije, obrazovanje i IT sektor.


Politika: EPS uvezao struju za 42 miliona evra | Kamatica\nPočetna > vest > Politika: EPS uvezao struju za 42 miliona evra\nTekst objavljen: 01.05.2017 14:30\nU prvom tromesečju ove godine javno preduzeće "Elektroprivreda Srbije" uvezlo je 848 miliona kilovat-sati električne energije, što je platilo 42 miliona evra, a najveća količina struje kupljena je u januaru ove godine, piše Politika.\nU januaru je kupljeno oko 541 milion kilovat-sati, za šta je izdvojeno 29 miliona evra, kažu u EPS-u odgovarajući na pitanje "Politike" koliko je struje uvezeno od početka godine.\nU januaru su uvezeni kilovati bili skuplji i EPS ih je plaćao po ceni od 53,9 evra po megavat času, navodi "Politika" dodajući da iz tog preduzeća ističu da je u to vreme na mađarskoj berzi električna energija koštala 81,25 evra.\nU EPS-u ističu da se za prva dva meseca ove godine na kopovima "Kolubare" i "Kostolaca" proizvedeno skoro sedam miliona tona uglja, što je u potpunosti u skladu sa planiranim količinama.\n"Samo na razlici između uvoza i izvoza električne energije EPS je ostvario dobit od 64,5 miliona evra, procenat naplate je sve bolji", ističu u EPS-u.\nPredsednik Nadzornog odbora "Elektroprivrede Srbije" Branko Kovačević kaže da će EPS-u nedostajati struje sve dok ne završi gradnju novog bloka u "Kostolcu" od 350 megavata koji gradi s Kinezima, odakle će se buduće dobijati oko tri miliona tona uglja.\nzvanični srednji kurs kursna lista kurs dinar na dan


Italijanski mediji: Gotovo je, Pjanić ide u Juventus - Kozarac.ba\nBrojni italijanski mediji javili su da je ”pola posla” oko transfera Miralema Pjanića u Juventus već završeno.\nStandardi bosanskohercegovački reprezentativac je prema navodima tamošnjih medija najtrofejniji italijanski klub koštati oko 30 miliona eura, nešto manje od visine otkupne klauzule u Vučici.\nNavodno je Pjanić pristao da se odrekne dijela novca koji mu prema ugovoru pripada pa će Juve ta ”sporna” sedam miliona eura igraču isplatiti naknadno.\nKompletan posao mogao bi biti ozvaničen u narednih nekoliko dana čime bi se završila jedna od najvećih transfer priča ovog ljeta. Roma će tako ostati bez svog najboljeg igrača koji će dobiti priliku da se konačno bori za trofeje.


Niška televizija » Na naplatu stiže više od 1000 tužbi da je grad zauzeo privatne posede i dao ih investitorima (VIDEO)\nNa naplatu stiže više od 1000 tužbi da je grad zauzeo privatne posede i dao ih investitorima (VIDEO)\nObjavljeno 12.06.2015. 11:46\nIzgradnja mosta na Kutinskoj reci, nekoliko kolektora i otvorenog bazena u sportskom centru „Čair“ kao i sanacija zatvorenog bazena, su ovogodišnje investicije, rekao je zamenik gradonačelnika Niša Ljubivoje Slavković i dodao da će druga polovina godine biti finansijski teška za grad.\nO Novom Nišu, kompleksu na prostoru nekadašnje kasarne „Bubanjski heroji“ gde je američki investitor trebalo da uloži milione evra za izgradnju stambeno-poslovnog kompleksa, nije bilo reči. Invesicije o kojima se odlučivalo na poslednjoj gradskoj skupštini su most na Kutinskoj reci, igradnja kolektora i izgradnja i renoviranje bazena u „Čairu“, kaže zamenik gradonačelnika Niša.\nSlavković je najavio da će druga polovina godine biti finansjski još teža, naročito kada stignu naplate na osnovu više od 1000 tužbi da je grad zauzeo privatne posede i dao ih investitorima.\nZa 2 do 3 meseca biće završena sanacija klizišta u Partizanskoj ulici, gde je ugroženo nekoliko kuća. Ipak, za socijalu i obrazovanje neće imati dovoljno novca, dodaje Slavković.\nTeška nesreća kod Niša, četiri osobe poginule (VIDEO)\nJovanović:“ nije bilo kvoruma za imenovanje novih vršilaca dužnosti direktora“ (VIDEO)


Crna Gora: Nakon litije usledila hapšenja\nSveštenici Srpske Pravoslavne Crkve u Crnoj Gori Mirčeta Šljivančanin i Željko Ćalić uhapšeni su zbog organizovanja litija u Podgorici i Danilovgradu. Kako jeutvrdila policija, na litijama je učestvovalo više od 200 ljudi, što je kršenje mjera Nacionalnog koordinacionog tijela.\nŠljivančanin je sinoć, u društvu advokata otišao u Centar bezbednosti u Podgorici gdje je dao izjavu o okupljanju. Ispred zgrade Centra bezbjednosti podršku su mu dali sveštenici SPC.\nSveštenik Ćalić zadržan je sinoć u stanici policije Danilovgrad zbog jučerašnje litije u tom gradu, saopšteno je iz Crkvene opštine Danilovgrad.\n“Večeras je naš otac Željko zadržan u policijskoj stanici zbog održavanja litije u Danilovgradu. Određen broj parohijana se okupio ispred policijske stanice da na miran način izrazi protest protiv ovog čina,” napisala je juče na Fejsbuk stranici Crkvena opština Danilovgrad.\nLitije, organizovane protiv usvajanja Zakona o slobodi veroispovesti, održane su i juče u više crnogorskih gradova.\nUprava policije podnela je više krivičnih prijava protiv odgovornih lica zbog skupova na kojima je bilo više od 200 ljudi što je kršenje mera Nacionalnog koordinacionog tela.\nIpak, prema saznanjima Pobjede, osnovna državna tužilaštva su za sve prijave ocenila da nema elemenata krivične odgovornosti.\nKako Pobjeda nezvanično saznaje, policija je procenila da je u Podgorici na litiji bilo nešto više od 5.000 građana, u Nikšiću između tri i tri i po hiljade, u Pljevljima oko 500 pristalica SPC.\nGojko Perović, rektor cetinjske Teološke škole, rekao je nedavno u intervjuu za dnevnik “Dan” da je “ograničavanje javnih okupljanja na 200 ljudi nezakonito jer imate ili epidemiju ili vanredno stanje, što znači da nema masovnih javnih okupljanja. Ako nije tako, skupovi su dozvoljeni – i nema ograničenja”.\nOcenio je da takva mera ima političku konotaciju i predstavlja igru ljudi na vlasti koji su želeli da zabrane crkvene proteste. Perović vidi hapšenje. sveštenika i mitropolita Amfilohija, kao i druge akcije vlade prema Crkvi kao neprincipijelne mere koje su potkopavale autoritet same vlade i pokazale ih kao izvor nestabilnosti i problema.\nPrema njegovim rečima, Srpska pravoslavna crkva je svesna da su neke vladine mere donete iz političkih razloga.


Stanje medijskih sloboda uporedivo s najgorim periodima u istoriji\nBeta 2. maja 2016. 13:05\nNezavisno društvo novinara Vojvodine (NDNV) ocenilo je danas da je stanje medijskih sloboda u Srbiji uporedivo s najgorim periodima u istoriji zemlje i da tek dolaze teška vremena za slobodu medija.\nNDNV je u saopštenju povodom 3. maja, Svetskog dana slobode medija, ukazao na važnost solidarnosti unutar novinarske profesije, kao i na saradnju novinarskih i medijskih organizacija s nevladinim i medjunarodnim organizacijama koje se bave zaštitom ljudskih prava i slobode izražavanja.\n„Nesumnjivo je da će vlast, posle ovih izbora, pojačati ionako snažan pritisak na novinare i medije i da će svako ko profesionalno obavlja svoj posao, biti na njenoj meti“, ocenilo je to udruženje.\nKako se navodi, u periodu nakon izbora može se očekivati da će se dodatno aktivirati „mediji u službi vlasti, koji napadaju i difamiraju protivnike i kritičare“, i da će na njihovoj meti posebno biti novinari i „nepodobni mediji“, što će dovesti do ugrožavanja njihove bezbednosti.\nNDNV je ocenio da Srbija ne baštini medijske slobode, i da su one uvek bile ugrožene.\n„Srbija je jedina zemlja u kojoj je cenzura postojala i pre pojave prvih novina. Stanje medijskih sloboda danas uporedivo je s najgorim periodima u istoriji ove države“, dodaje se u saopštenju.\nUdruženje je upozorilo na nizak nivo medijske i kulturne pismenosti, zbog čega gradjani u većini ne prepoznaju društveni značaj kvalitetnih medijskih sadržaja.\n„U pitanju su veoma duboki problemi, koji potvrdjuju da će borba za medijske slobode biti duga i teška, s neizvesnim ishodom. Medijske reforme čiji je osnovni cilj bio uvodjenje reda i zakona na medijsku scenu, za sada su postigle samo kontraefekat, dodatno su pojačale konfuziju, koja je odlično tle za jačanje političkih pritisaka na medijske slobode“, naveo je NDNV.


Lider pokreta „Dosta je bilo“ Saša Radulović izjavio je da ta organizacija ne želi da se udružuje sa drugim strankama samo da bi na izborima prešla cenzus, već da bi uvela red u Srbiju, saopštila je danas ta stranka.\n„Pravljenje parcijalnih koalicija sa nama neće biti moguće jer nas ne interesuju ‘cenzus’ koalicije. Ako gradjani procene da je naš program u 20 tačaka dobar za njih, glasaće za nas. Ne zanima nas da se udružujemo da bismo prešli cenzus i podelili ‘parče kolača’ u vlasti. Nas zanima uvođenje reda u Srbiji“, rekao je Radulović za nišku televiziju KCN.\n„Na listu bi partije različitih ideoloških orjentacija, koje podržavaju te mere, predložile svoje kandidate“, rekao je Radulović i dodao da će ta organizacija izaći sama na izbore ili se sa drugim partijama složiti oko plana „Godina prekretnice“.\n„Za realizaciju plana u 20 tačaka potrebno je godinu dana, nakon čega bi bili raspisani fer, demokratski izbori“, dodao je on.


Albanci: Potez Ivanova može da izazove katastrofu - 02.03.2017, Sputnik Srbija\nDemokratska unija za integracije (DUI), najjača albanska stranka u Makedoniji, ocenila je da odluka predsednika Đorđa Ivanova da ne dodeli mandat za sastav... 02.03.2017, Sputnik Srbija\nvesti, svet, dui, severna makedonija, region\n09:56 02.03.2017 (Osveženo: 03:41 26.08.2021)\n„DUI osuđuje pokušaj da se zajednička deklaracija albanskih partija u Makedoniji predstavi kao platforma druge države. Albanska platforma nije načinjena u Tirani, kako je rekao predsednik Ivanov. Tu platformu smo napravili mi — albanske partije u Makedoniji“, rekao je portparol DUI Bujar Osmani.\nPrema njegovoj oceni, prebacivanje političke krize na međunacionalni nivo može da odvede do „katastrofalne situacije“ u Makedoniji, prenosi makedonski portal „Plusinfo“.\nIvanov je ranije saopštio da mu ni Ustav, ni savest ne dozvoljavaju da poveri mandat lideru SDSM Zoranu Zaevu za sastav nove vlade jer je, kako je rekao, iznenađen platformom albanskih partija koja krši nezavisnost i suverenitet Makedonije.\nMakedonski predsednik je rekao i da od međunarodne zajednice očekuje da osudi ovu platformu, jer ona predstavlja mešanje u unutrašnja pitanje Makedonije.


Jedro | Bar, Crna Gora - Budžet Opštine Bar nikad bolji!\nOn je na tribini OO DPS Bar u Mjesnoj zajednici Šušanj, istakao da je sve što je obećano i urađeno, te da je važno sa investicijama nastaviti i u narednom periodu. Najavio je, da će u toku naredne godine ulica Crnogorskih serdara biti spojena sa saobraćajnicom pored rijeke Željeznice, bulevarom pored Opštine i nadvožnjakom i da će u narednoj godini biti riješen problem prelaska preko željezničke pruge.\nSrzentić je istakao da stanje Budžeta nikad nije bilo bolje nego sada, kazavši da je za 50 odsto povećan kapitalni, a za 18 odsto smanjen operativni budžet, što znači da će novca biti i za Šušanj i za ostale Mjesne zajednice.\nPozvao je građane da učestvuju u javnoj raspravi i iznesu svoje predloge.\nOpštinski odbor DPS Bar održao je tribinu na kojoj su članovima, simpatizerima i građanima prezentovani infrastrukturni projekti koji se realizuju u Mjesnoj zajednici Šušanj.\nKoordinator DPS-a za MO Šušanj, dr Miroslav Knežević i predsjednik MO Šušanj Pešo Glavanović istakli su da se u Mjesnoj zajednici Šušanj u proteklom periodu uradilo dosta. Akcenat su stavili na izgadnju rezervoara Šušanj , asfaltiranje saobaćanice od pruge do crkve, izgradnju potpornog zida kod Dabovića, rekonstrukciju niskonaponske mreže u Vitićima, rekonstrukciju saobraćajnice od hotela „MD“ do stajališta sa pet sporednih ulica, ukupne vrijednosti oko 100.000 eura.\n„U narednim danima će biti završeni radovi i na ulici uz korito rijeke Željeznice u dužini od 310m. Još jedan projekat koji je u fazi realizacije je izgradnja vodovodne i kanalizacione mreže u Šušnju, a završetak radova je planiran za februar 2018. godine“, naveo je Knežević.\nKnežević kazao je, da je u naredom periodu u planu uređenje plaže, auto kampa i zaleđa plaže, nastavak izgradnje kanalizacione mreže u naselju Ilino, poboljašnje turističke ponude Šušnja, kao i izgradnja distributivne mreže i povezivanje sa rezervoarom Šušanj.


EUnet nudi ADSL 3 meseca po 1 dinar EUnet nudi ADSL 3 meseca po 1 dinar – Personal magazin\nNajbrži Internet 16mb/s Ukoliko se prijavite do 15. marta za bilo koji od EunetADSL paketa bićete u prilici da uživate u najbržem Internetu po najpovoljnijim uslovima. Izaberite paket sa brzinom…\nNajbrži Internet 16mb/s\nUkoliko se prijavite do 15. marta za bilo koji od EunetADSL paketa bićete u prilici da uživate u najbržem Internetu po najpovoljnijim uslovima. Izaberite paket sa brzinom koja vama najviše odgovara i plaćaćete prve tri pretplate po 1 dinar.\nIzborom bilo kog EUnetADSL paketa dobijate do 4 sata besplatnog telefoniranja sa inostranstvom korišćenjem EUnetPhone servisa, koji će vam biti automatski aktiviran. EUnetPhone servis omogućava i do 10 puta jeftinije telefonske razgovore sa inostranstvom u odnosu na standardno telefoniranje.\nOd sada ekskluzivno uz EUnetADSL imate mogućnost korišćenja nove usluge na našem tržištu, IPTV televizija nove generacije. Izaberite opciju snimanja sadržaja, videa na zahtev, automatskog prebacivanja programa na željene emisije do 7 dana unapred, roditeljsku kontrolu i postanite urednik svog televizijskog programa.\nEUnet nudi ADSL 3 meseca po 1 dinar was last modified: February 20th, 2010 by Redakcija\nKompanija SAGA proslavima 20 godina od osnivanja


MUP uhapsio braću\nBlic - 10.11.2001\nBEOGRAD, HAG - Portparol glavnog tužioca Haškog tribunala Florens Artman tvrdi da su braću blizance Predraga i Nenada Banovića (32) prekjuče u Obrenovcu uhapsili pripadnici MUP-a Srbije i da su Banovići juče, oko dva sata ujutru, stigli u Hag.\nJedan 'kriv', obojica optuženi\nBANJALUKA, PRIJEDOR - Porodica Predraga i Nenada Banovića pregovara s banjalučkim advokatom Krstanom Simićem o angažovanju za njihovu odbranu. Simić je izjavio da je Sretko Banović, otac braće Predraga i Nenada, s njim stupio u kontakt radi angažovanja njegove kancelarije.\nUhapšeni po nalogu Haga?\nBlic - 09.11.2001\nBANJALUKA/PRIJEDOR - Braća blizanci Predrag i Nenad Banović (32) iz Prijedora uhapšeni su juče u Beogradu po nalogu Haškog tribunala. Banovići, koji su u vreme rata bili pripadnici Vojske Republike Srpske, nalaze se na javnoj optužnici Tribunala u Hagu, a hapšenje je obavljeno oko 8 sati na jednoj ...\nBANOVICI U HAGU, PROTESTI PRIPADNIKA JSO\nB92 - 09.11.2001\nHag, Kula -- Braca Predrag i Nenad Banovic, optuzeni za ratne zlocine u Bosni, od petka ujutro se nalaze u pritvorskoj jedinici Tribunala u Seveningenu. Prema nezvanicnim informacijama, jer zvanicnih jos nema, oni su uhapseni u cetvrtak u Obrenovcu, a po svemu sudeci, akciju hapsenja izveli su ...\nUHAPSENA BRACA BANOVIC?\nB92 - 08.11.2001\nBeograd -- Braca Nenad i Predrag Banovic, koje je Haski tribunal optuzio za ratne zlocine u BiH uhapseni su u cetvrtak ujutru na pijaci u Obrenovcu, javili su mediji. Prema navodima medija, bracu Banovic uhapsilo je pet lica u civilu.


Rukometaši Vojvodine na korak do istorijske sezone | NS Reporter\nRukometaši Vojvodine na korak do istorijske sezone\nNOVI SAD – Rukometaši Vojvodine obezbedili su osmu uzastopnu titulu šampiona Srbije, a protiv Metaloplastike imaju priliku da prvi put završe sezonu bez ijednog poraza u doigravanju. Dominacija Novosađana nastavljena je i ove sezone u kojoj su do poslednjeg kola plej-ofa super lige upisali svih 13 pobeda. Upravo će predstojeći duel sa Metaloplastikom, kao svojevrsna repriza finala Kupa, biti prilika za izabranike Borisa Rojevića da obore nove rekorde.\n“Mi imamo motiva napretek, pošto bi sa ovom pobedom završili najbolju sezonu u istoriji kluba. Do sada smo osvojili dva kupa i prvenstvo, bez poraza cele godine i sada možemo da ostvarimo učinak 14-0 u plej-ofu”, istakao je šef stručnog štaba Vojvodine, Boris Rojević.\nČelnici šampiona Srbije već su počeli da kompletiraju tim za sledeću sezonu u kojoj će “crveno-beli” nastupiti u kvalifikacijama za Ligu Evrope. Dovođenje slovenačkog reprezentativca, Gregora Ocvirka, prvi je korak ka pravljenju sastava koji će moći da parira i favorizovanim ekipama na evrosceni, ali prevashodna želja je sačuvati okosnicu ovosezonske šampionske ekipe.


Van Dajk mora na operaciju - Svetionik.com\nMaxBet Sport #3999\n3999 Van Dajk mora na operaciju\nBojan Brezovac @ MaxBet Sport · 18.10.2020 23:30\nFudbaler Liverpula Virdžil van Dajk biće podvrgnut operaciji ligamenata kolena i čeka ga višemesečna pauza, preneli su danas britanski mediji. Van Dajk je povredjen posle starta golmana Evertona Džordana Pikforda, tokom utakmice (2:2), u subotu u Premijer ligi. Posle pregleda ustanovljeno je da je Van Dajk pokidao prednje ukrštene ligamente kolena. Kako je preneo Bi-Bi-Si […] Članak Van Dajk mora na operaciju se pojavljuje prvo na MaxBet Sport.\nDarko Noveski @ MaxBet Sport · danas 09:45\nFudbaleri Crvene zvezde u četvrtak od 18.55 dočekuju Slovan iz Libereca u drugom kolu “L” grupe Lige Evrope, ali oslabljeni za neigranje jednog od najboljih igrača, iako se on oporavio od koronavirusa. Nažalost po navijače crveno-belih Gelor Kanga još nije spreman da istrči na teren, to jest po poslednjim informacijama na Marakani ne žele ništa […] Članak FAKTOR KANGA Zvezda nije isti tima sa Gaboncem i bez njega, o tome… Pročitaj više


Diplomirao je na Fakultetu organizacionih nauka Megatrend univerziteta u Beogradu, smer Ekonomija – međunarodno poslovanje, kao i smer Kompjuterski inženjering. Postdiplomsku specijalizaciju iz oblasti elektronskog poslovanja pohađao je na Fakultetu organizacionih nauka, Univerziteta u Beogradu, a zatim završio postdiplomsku specijalizaciju na temu „Implementacija informacionih sistema u državne i privatne institucije i kompanije u zemljama u razvoju“, na Univerzitetu u Rimu „La Sapienza“. Na dvogodišnjim magistarskim internacionalnim, multidisciplinarnim studijama na Univerzitetu u Bolonji stekao zvanje „Master of Arts as Area Expert“ - odnosi zapada i istočne Evrope kroz ekonomski, politički, antropološki i socijalni aspekt.\nU okviru magistarskih postdiplomskih studija bavio se istraživačkim i naučnim radom u Rusiji, gde je zatim kao spoljni saradnik ruske kompanije „MTI-ITM OOO“ Moskva, bio angažovan na poslovima stranih ulaganja.\nPosle toga rukovodi italijanskom firmom na ruskom tržištu unutar grupe „Six Team“. Svoje znanje iz upravljanja tržištem i značaja implementacije informacionih tehnologija u razvoju tržišta primenio je kao menadžer za marketing i prodaju aplikativnog softvera kompanije „Siemens Business Service - Ibis Sys“.\nKao savetnik u Ministarstvu ekonomije i regionalnog razvoja Republike Srbije za strane direktne investicije, bio je takođe član specijalnog projektnog tima posvećenog implementaciji IT rešenja u razvoju sektora.\nSvoja znanja i iskustvo u upravljanju iskazao je i kao finansijski direktor i savetnik za finansijska ulaganja i investicije kompanije „Koling AD“.\nKao nezavisni ekspert za direktne strane investicije i finansijska ulaganja, unutar Saveta za energetiku, dao je svoj doprinos kreiranju strategije za unapređenje okvira značajnih za razvoj energetskog sektora, sa stanovišta održivog korišćenja i obnovljivosti resursa.\nBio je predavač u oblasti ekonomije i regionalnog razvoja na Visokoj školi za primenjene i pravne nauke u Banja Luci, i Višoj poslovnoj školi Čačak. Autor je brojnih članaka iz oblasti primene informacionih tehnologija u upravljanju, i elektronskog poslovanja kao saradnik IT časopisa „Internet ogledalo“ i geopolitičkih i geoekonomskih radova kao saradnik „Istituto per L'europa Centro Orientale e Balcanica“ u Italiji.


Redovni polasci i emergency desk na liniji Turska – Srbija za brže snabdevanje zaštitnom opremom - Nira Press\nPočetna » Redovni polasci i emergency desk na liniji Turska – Srbija za brže snabdevanje zaštitnom opremom\nKao odgovor na povećanu potražnju lične zaštitne opreme – PPE (Personal Protective Equipement), Turska je u sopstvenim fabrikama pokrenula proizvodnju i time osigurala raspoloživost zaliha za svoje, ali i za globalne potrebe. Trenutno je vodeći proizvođač zaštitne opreme u Evropi, ako ne i svetu, sredstava za dezinfekciju ruku, bolničkih kreveta, raznih maski i zaštitne odeće\nGlobalna kriza COVID-19 uzrokovala je prekid lanca snadbevanja i smanjene transportne kapacitete, koji su doveli do potrebe za fleksibilnim transportnim rešenjima.\nU celom procesu od narudžbine, proizvodnje, pa do otpreme porasla je potreba za prevozom hitnih pošiljaka. To su pošiljke sa kritičnim vremenom dostave, koje treba otpremiti i dostaviti na odredište u što kraćem roku. U avio-prevozu robe takve pošiljke zovemo emergency cargo.\n„Prepoznavši potrebe kupaca za avio i multimodalnim transportom robe između srpskog i turskog tržišta, cargo-partner u Beogradu je ostvario saradnju sa velikim brojem avio-prevoznika, pokrivajući kompletnu teritoriju Turske, kako direktnim letovima tako i konekcijama preko lokalnih turskih aerodroma. Imamo mogućnost prevoza pošiljaka koje su van gabarita na direktnom letu za Istanbul. U saradnji sa našim turskim timom, kreiramo sveobuhvatna logistička rešenja za transport svih vrsta tereta, uključujući opasnu robu – DG (Dangerous Goods) i robu na temperaturnom režimu. Na raspolaganju su 24/7 za sve upite i podršku oko organizacije transporta robe. Klijentima je osigurana brza komunikacija i preuzimanje robe na aerodromima, kao i mogućnost dostave na adresu. Takođe, nudimo mogućnost pakovanja pošiljaka za avio transport”, izjavio je Nebojša Đekić, direktor prodaje i razvoja, cargo-partner Srbija.


Prinudan otkup akcija | Aleksandar Gvozden Info\n← Novi Beograd iz ptičje perspektivne\nPolicija pretiče sa desne strane? →\nSkoro pet miliona građana postalo je akcionar NIS-a. Mnogi će požuriti da prodaju svoje akcije, ali biće i onih koji će želeti da ih saučuvaju.\nNjih međutim čeka zakonska začkoljica koja kaže da većinski vlasnik koji preuzme više od 95 odsto akcija predzeća ima pravo da prinduno otkupi sve preostale akcije.\nPravo na svojinu ustavom je garantovano, ali ako ste manjinski akcionar u preduzeću to za vas ne mora da važi.\nZakon o preuzimanju akcionarskih društava u članu 34. naime kaže da ukoliko putem ponude za preuzimanje većinski vlasnik stekne 95 odsto plus jednu akciju, on ima pravo da prinudno otkupi preostale akcije.\nDrugim rečima, ako nećete da prodate akcije milom, kad ostanete u manjini, akcije će biti prodate silom.\nTo se upravo desilo i Vladimiru Tepavčeviću, bivšem radniku “Fabrike šećera Bačka“ koji je imao 76 akcija koje je želeo da sačuva.\n“Njih nisam hteo da prodam, 15 aprila sam dobio ponudu od Sunokua da otkupi tih preostalih 76 deonica, do 10. maja je trajala prodaja akcija. Pošto nisam hteo da prodam, posle petnaestak dana dobio sam obaveštenje o prinudnoj prodaji akcija“, kaže on.\nIako se manjinski akcionari koji godinama čuvaju akcije svog preduzeća, često osećaju prevarenim kad većinski akcionar i bez njihove saglasnosti preuzme akcije, treba napomenuti da je to praksa i na svim razvijenim tržištima.\nRazlog za to je što kompanije sa malim brojem slobodnih akcija jednostavno nisu atraktivne na berzi. S druge strane, motiv većinskog vlasnika da postane stopostotini vlasnik je jasan – smanjenje troškova i izalazk sa berze.\n“Primer kao što je bio slučaj sa Apatinskom pivarom gde većinski vlasnik ima 99, nešto procenata akcija tu neam nikakve trgovine, tu cena koja se odredi na berzi nije fer, a da ne pričamo o kompaniji koja svake godine mora da zakazuje skupštinu akcionara i da ispunjava razne druge uslove koje moraju da rade korporacije“, objašnjava glavni broker “Sinteza invest”, Nenad Gujaničić.\nGujaničić navodi i da je osnovni problem našeg tržišta to što nije efikasno i što se svaki put može postaviti pitanje da li je većinski vlasnik po realnoj ceni stekao većinski paket.\nJer, ako je većinsko vlasništvo stekao za male pare, samim tim dobio je priliku i da po nižoj ceni od realne isitisne male akcionare.\n1 Response to Prinudan otkup akcija\nmaj 2, 2020 at 15:43\nzelim da prodam drzavne akcije.prodala sm nesto.ostatak zelim da prodm sto pre.ako ide procedura.


Sednica Saveta bezbednosti o Gazi\nB92\t06.01.2009 17:05\nArapske zemlje rade na nacrtu rezolucije koju bi Savet bezbednosti UN mogao danas da usvoji, a kojom će se zahtevati prestanak "izraelske agresije" u Gazi.\nSednici bi trebalo da prisustvuje i generalni sekretar svetske organizacije Ban Ki Mun, koji će prethodno razgovarati sa američkim predsednikom Džordžom Bušom. Najavljen je i dolazak francuskog šefa diplomatije Bernara Kušnera, kao i nekoliko ministara spoljnih poslova arapskih zemalja.\nPozivi evropskih diplomata, ali i velikog broja svetskih zvaničnika na prekid vatre, i dalje ne uspevaju da spreče nove ljudske žrtve u pojasu Gaze, gde se nastavlja ofanziva izraelske vojske.\nGeneralni sekretar UN Ban Ki Mun, nakon sastanaka sa predstavnicima obeju strana, pozvao je na uzajamni prekid vatre.\n"Pomno pratim užasnu krizu koja se širi. Civili u Gazi izloženi su masovnoj traumi, koja nije njihovo delo. Duboko sam zabrinut zbog trenutne situacije. Takođe sam duboko zabrinut zbog eskalacije sukoba, koja može uticati na stabilnost celog regiona", rekao je on.\n"Moramo insistirati na tome da Izrael prekine sa prekomernom upotrebom sile, što sada čini. Moramo insistirati da Hamas odmah prekine sa raketnim napadima, koji su kontraproduktivni", rekao je Ban Ki Mun.\nEU za primirje, SAD optužuju Hamas\nFrancuski predsednik Nikola Sarkozi, koji je na Bliskom istoku, pozvao je na prekid vatre. Nakon susreta sa egipatskim predsednikom Hosnijem Mubarakom, sreo se i sa premijerom Izraela Ehudom Olmertom, kao i palestinskim predsednikom Mahmudom Abasom.\nFrancuskom šefu države u Ramali se pridružila evropska delegacija, koju predvodi češki ministar spoljnih poslova Karel Švarcenberg, u kojoj je i šef francuske diplomatije Bernar Kušner.\n"Mi, Evropa, želimo što je moguće brže prekid vatre. Vreme radi protiv mira. Treba da oružje ućuti i da se uspostavi privremeno humanitarno primirje", rekao je Sarkozi.\nŠef češke diplomatije Karel Švarcenberg izjavio je da računa na primirje, ali tek za nekoliko dana.\n"Stvari su se pokrenule, ali idu vrlo sporo. Do primirja ima još nekoliko dana. Ne možemo da ga očekujemo ni danas ni sutra", kazao je Švarcenberg.\n"Zahtevam trenutni bezuslovni prekid izraelske agresije prema narodu u pojasu Gaze. Spremni smo da razmatramo sve probleme, koji uključuju i uspostavljanje primirja, otvaranje granica, kao i međunarodno prisustvo na okupiranim palestinskim teritorijama", kazao je Abas.\nNa primirje poziva i specijalni izaslanik mirovne četvorke na Bliskom istoku i bivši britanski premijer Toni Bler.\nMeđutim, izrealske diplomate ponavljaju da akcije vojnih snaga nisu usmerene protiv Palestinaca, već protiv terorističke organizacije Hamas i dodaju da one neće stati.\n"Izrael je reagovao kako bi sprečio terorističke akcije. Pre vojnih operacija, Hamas je raketirao Izrael, a mi smo se uzdržavali. To je prestalo kada smo se odlučili na vojnu akciju", izjavila je Cipi Livni, ministarka spoljnih poslova Izraela.\n"Nadalje, kada Izrael bude napadnut, on će i odgovoriti. Ovo je rat protiv terorizma", rekla je ona.\nZa razliku od izaslanika koji pozivaju na primirje, američki predsednik Džordž Buš nije pozvao na prekid vatre. Buš je rekao da bilo kakvo primirje u Gazi mora da uključi i mehanizme kojima bi se sprečio Hamas da nastavi da raketama gađa Izrael iz te palestinske oblasti.\n"Umesto da brine za narod u Gazi, Hamas je odlučio da iskoristi pojas Gaze da odatle raketira i ubija nevine Izraelce. Izrael je odlučio da zaštiti sebe i svoj narod. SAD je zabrinut zbog humanitarne krize", rekao je Buš.\n"Nama je stalo do ljudi u Gazi, te smo zato obezbedili nekoliko miliona dolara vrednu pomoć. Naravno da bismo svi mi želeli da nasilje prestane, ali to mora biti na način koji bi omogućio da se kriza ne ponovi. U bilo kom dogovorenom primirju mora da postoji i uslov da Hamas ne može da koristi pojas Gaze da odatle lansira rakete", dodao je Buš.


Na korak do Zelenog saveta u Vranju - Centar za evropske integracije\nNa korak do Zelenog saveta u Vranju\nNa konsultativnoj radionici u Vranju, koja je održana 22. oktobra 2013. godine, „ConSENSus“ tim je zainteresovanim stanama predstavio Model odluke za uspostavljanje Savetodavne radne grupe za zaštitu i unapređenje životne sredine. Model odluke je izrađen u saradnji sa gradskom upravom Grada Vranja, koja je dostavila komentare na prvu verziju dokumenta. Svoje komentare na radionici izneli su i ostali zainteresovani učesnici.\nNa konsultativnoj radionici učestvovali su predstavnici gradske uprave, civilnog društva, gradskih komunalnih i inspekcijskih službi, Kancelarije za mlade i Zdravstvenog centra Grada Vranja. Gospođa Nela Cvetković, članica Gradskog veća zadužena za ekologiju i zaštitu životne sredine, naglasila je da Grad Vranje nastoji da unapredi transparentnost u radu svojih institucija i službi, te da će Savetodavna radna grupa dati značajan doprinos uključivanju javnosti u proces donošenja odluka, ali i rešavanje konkretnih problema.\nUčesnici rasprave su pokazali interesovanje za učešće u radu Savetodavne radne grupe i ukazali na potrebu za zajedničkim rešavanjem komunalnih i ekoloških problema. Svi prisutni su se složili da je učešće javnosti nezadovoljavajuće i da je zbog toga često teško doneti ispravne odluke.\nMirko Popović, koordinator projekta „ConSENSus“, je ukazao na kontroverzu u procesu donošenja odluka, jer se zakoni kreiraju bez adekvantog učešća predstavnika lokalnih zajednica, te je zbog toga njihova primena nezadovoljavajuća. Projekat „ConSENSus“ je usmeren ka lokalnim zajednicama, a njegov cilj je da razvoj lokalnih zajednica bude održiv i u skladu sa porebama i specifičnostima lokalnih zajednica. Institucionalizovani dijalog između javne uprave i civilnog drušva je onaj koji vodi ka uspostavljanju poverenja i dugoročnog partnerstva\nOčekujemo da će Savetodavna radna grupa za zaštitu i unapređenje životne sredine, kao radno telo Gradskog veća, biti ustanovljena i početi sa radom tokom novembra meseca.


Novi Pazar ima ogroman turistički potencijal - Putuj.ba\nMinistarka trgovine, turizma i telekomunikacija Tatjana Matić poručila je, u razgovoru sa gradonačelnikom Novog Pazara Nihatom Biševcem da će to ministarstvo nastaviti da ulaže u turistički razvoj Novog Pazara.\n„Ovaj grad ima ogromne potencijale za pozicioniranje kao regionalnog centra na turističkoj mapi Srbije i po svom kulturno-istorijskom nasleđu, prirodnim lepotama i nadaleko čuvenom gostoprimstvu i izuzetno prijatnoj atmosferi“, rekla je Matić tokom pojsete Novom Pazaru.\n„Zbog toga je važno razvijati ideje i projekte koji će doprineti daljem unapređenju infrastrukture, uvođenju različitih turističkih proizvoda, kao i različitih kulturnih i drugih sadržaja, ali i razvijanju novih usluga i pratećih proizvodnih delatnosti“, istakla je Matić, saopštilo je ministarstvo.\nPodsjetila da je ministarstvo u prethodnih pet godina za unapređenje turizma u Novom Pazaru izdvojilo 217,3 miliona dinara, od čega je za 10 infrastrukturnih projekata izdvojeno 203 miliona dinara. Pozvala je predstavnike lokalne samouprave i turističkih organizacija da učestvuju u Programu subvencija za podsticanje razvoja turizma, koje je ministarstvo nedavno pokrenulo.\nBiševac je istakao značaj projekta revitalizacije Kule motrilje kao simbola grada za koji je ministarstvo izdvojilo osam miliona dinara, kao i obnove spomenika hrišćanske i islamske kulture za ukupan turistički i privredni razvoj grada. Ovom prilikom ministarka Matić i zvaničnici obišli su Narodnu biblioteku „Dositej Obradović“ u Novom Pazaru koja je rekonstruisana sredstvima Ministarstva trgovine, turizma i telekomunikacija, zatim, ambijentalnu cjelinu Stara čaršija u čijem je sastavu i Kula motrilje, kao i Sinan begovu džamiju i manastir Sopoćane.